
	讚讬谉 讚讬讜转讗. 讗讜诪专 专''转 讚讚讬讜 砖诇谞讜 讛讜讗 拽专讜讬 讚讬讜 讜诇讗 讗讜转讜 砖注讜砖讬谉 诪注驻爪讬诐 讚讛讛讜讗 诇讗 诪讬拽专讬 讚讬讜 诪讚转谞讬 专讘讬 讞谞讬谞讗 讻转讘讜 讘诪讬 讟专讬讗 讜讗驻爪讗 讻砖专 诪砖诪注 讚诇讗讜 讛讬讬谞讜 讚讬讜 讚诇讗 转谞讬 讗诇讗 讛谞讱 讚诇讗 转谞讬 讘诪转谞讬' 讜讘住诪讜讱 讚驻专讬讱 讗专讘讬 讗讘讛讜 讚讗诪专 讘诪讬 诪讬诇讬谉 诪专讘讬 讞谞讬谞讗 讗诪讗讬 诇讗 驻专讬讱 诪讚讬讜 讚诪转谞讬转讬谉 讜注讜讚 讚住驻专 转讜专讛 讘注讬 讚讬讜 讻讚讗诪专讬谞谉 讘讛讘讜谞讛 (砖讘转 讚祝 拽讙:) 讻转讘讛 砖诇讗 讘讚讬讜 讬讙谞讝 讜讗住驻专 转讜专讛 拽讗讬 讻讚诪砖诪注 讘讛拽讜诪抓 专讘讛 (诪谞讞讜转 讚祝 诇讗:) 讜讛讬讻讬 讻转讘讬谞谉 讘讚讬讜 砖诇 注驻爪讬诐 注诇 拽诇祝 砖诇 住驻专 转讜专讛 砖讛讜讗 诪注讜驻抓 讜讛讗 讗讬谉 诪讬 诪讬诇讬谉 注诇 讙讘讬 诪讬 诪讬诇讬谉 讜注讜讚 诪讚拽讚拽 专''转 诪讛讗 讚讗诪专讬' 讘驻''讘 讚谞讚讛 (讚祝 讻.) 专讘讬 讗诪讬 驻诇讬 拽讜专讟讗 讚讚讬讜转讗 讜讘讚讬拽 讜讛讬讬谞讜 讚讬讜 砖诇谞讜 砖讛讜讗 讬讘砖 讜砖讬讬讱 诇讜诪专 讘讜 驻诇讬 拽讜专讟讗 讜讛讗 讚讗诪专 讘驻专拽 讘诪讛 诪讚诇讬拽讬谉 (砖讘转 讚祝 讻讙.) 讻诇 讛砖专驻讬诐 讬驻讬诐 诇讚讬讜 讜砖专祝 拽讟祝 讬驻讛 诪讻讜诇谉 讛讛讜讗 砖专祝 诇讗讜 讛讬讬谞讜 讙讜诪讬 讚讗讬谉 讚专讱 诇转转 讙讜诪讬 讗诇讗 讘讚讬讜 砖诇 注驻爪讬诐 讗诇讗 讗讜诪专 专''转 讚砖专祝 讛讜讗 诇讞诇讜讞讬转 拽诇讬驻转 讛注抓 砖注讜砖讬谉 诪诪谞讜 讚讬讜 砖诇谞讜 讻诪讜 讝讜 砖讬专驻讛 诪爪讜讬 讚驻''拽 讚谞讚讛 (讚祝 讬:) 讚讛讬讬谞讜 诇讞诇讜讞讬转 讚诪讬诐 砖讘讗砖讛 讜讘驻' 讻诇 砖注讛 (驻住讞讬诐 讚祝 诇讟.) 讬专拽 诪专 讬砖 诇讜 砖专祝 讜讬专拽 讗讬谉 诇讜 讙讜诪讬 讗诇讗 诇讞诇讜讞讬转 讜诪转讜讱 讻讱 讗讜住专 专''转 诇讻转讜讘 住驻专 转讜专讛 讘讚讬讜 砖诇 注驻爪讬诐 讜诪讛 砖诪砖诪注 讘驻专拽 讻诇 讻转讘讬 (砖讘转 讚祝 拽讟讜:) 讚讻诇 住驻专讬诐 诇讗 讘注讜 讚讬讜 讞讜抓 诪诪讙讬诇讛 驻讬专砖转讬 讘驻' 讻诇 讻转讘讬.: 拽谞拽谞转讜诐 讞专转讗 讚讗讜砖讻驻讬. 驻讬' 讘拽讜谞讟' 讗讚专诪谞''讟 讜讘砖讬讞讜专 讚拽转谞讬 讘讘专讬讬转讗 驻讬专砖 谞诪讬 讘拽讜谞讟' 讚讛讜讗 讗讚专诪谞''讟 讜讗讬谉 谞专讗讛 讚诇讗 转谞讬 讘讘专讬讬转讗 讗诇讗 讛谞讱 讚诇讗 转谞讬 讘诪转谞讬转讬谉 讜讗讜诪专 专''讬 讚砖讬讞讜专 讛讜讗 讗讚专诪谞''讟 讜拽谞拽谞转讜诐 讛讜讗 讻诪讜 砖驻讬专砖 专讘讬谞讜 砖诪讜讗诇 讘注讬专讜讘讬谉 (讚祝 讬讙.) 讚讛讬讗 拽专拽注 讬专讜拽讛 砖拽讜专讬谉 讜讬讚专讜讬''诇 讘诇注''讝 讜讘注专讜讱 诇讜注讝讜 讜讬讟专讬讗讜诇''讜 讜专''转 谞诪讬 驻讬专砖 讘转讬拽讜谉 住驻专 转讜专讛 砖注砖讛 讗讚专诪谞''讟 诪讜转专 诇转转 诇转讜讱 讛讚讬讜 诇讻讜诇讬 注诇诪讗 讚诇讗讜 讛讬讬谞讜 拽谞拽谞转讜诐 讚讗讬讻讗 诇诪讗谉 讚讗住专 讘驻''拽 讚注讬专讜讘讬谉 (讚祝 讬讙.) 讜讗诐 转讗诪专 讚讘诪住讻转 谞讚讛 (讚祝 讻.) 转谞谉 砖讞讜专 讻讞专转'. 讜诪驻专砖 讚讛讬讬谞讜 讞专转' 讚讗讜砖讻驻讬 讜讗讬诇讜 讜讬讚专讬讗讜诇''讜 讬专讜拽讛 讛讬讗 讻讝讻讜讻讬转 讜注诇 砖诐 讻讱 谞拽专讗 讜讬讚专讬讗讜诇''讜 讜讬''诇 讻砖诪转拽谞讬谉 讗讜转讛 诇转转 诇转讜讱 讛讚讬讜 讗讝 讛讬讗 诪砖讞专转: 讚讬讜 注诇 讙讘讬 讚讬讜 驻讟讜专. 转讬诪讛 讚讛讻讗 诪砖诪注 讚讚讬讜 注诇 讙讘讬 讚讬讜 诇讗 讻诇讜诐 讛讜讗 诇注谞讬谉 砖讘转 讜讛''讛 诇注谞讬谉 讙讟 讚诪讚诪讬 讘住诪讜讱 诇砖讘转 讜诪砖诪注 讚诇讬讻讗 诪讗谉 讚驻诇讬讙 讜诇拽诪谉 (讚祝 讻.) 讗诪专讬谞谉 讻转讘讜 砖诇讗 诇砖诪讛 讜讛注讘讬专 注诇讬讜 拽讜诇诪讜住 诇砖诪讛 讘讗谞讜 诇诪讞诇讜拽转 专讘讬 讬讛讜讚讛 讜专讘谞谉 讚诇专' 讬讛讜讚讛 讛讜讬 讻转讘 讜注讜讚 讚专讘 讗讞讗 诪住讬拽 诇拽诪谉 讚讗驻讬诇讜 专讘谞谉 诪讜讚讜 讙讘讬 讙讟 讚讛讜讬 讻砖专 讜讗讜诪专 专讘讬谞讜 讬爪讞拽 讚诇拽诪谉 讜讚讗讬 砖讻转讘 讛专讗砖讜谉 讛讬讛 砖诇讗 诇砖诪讛 讜讻转讘 讛砖谞讬 注讜砖讛讜 诇砖诪讛 讞砖讬讘 讻转讘 诇专讘讬 讬讛讜讚讛 讜诇专讘 讗讞讗 讗驻讬诇讜 诇专讘谞谉 讞砖讬讘 讻转讘 讙讘讬 讙讟 讗讘诇 讛讻讗 砖讻转讘 砖谞讬 讗讬谞讜 诪转拽谉 讻诇讜诐 讗驻讬诇讜 专讘讬 讬讛讜讚讛 诪讜讚讛 讚诇讗 讞砖讬讘 讻转讘 讜讘驻专拽 讛讘讜谞讛 (砖讘转 讚祝 拽讚:) 讚转谞谉 讻转讘 注诇 讙讘讬 讻转讘 驻讟讜专 讜讗诪专 专讘 讞住讚讗 诪转谞讬转讬谉 讚诇讗 讻专' 讬讛讜讚讛 诇讗 讘注讬 诇讗讜拽诪讬 讻砖讗讬谉 讻转讘 讛砖谞讬 诪转拽谉 讻诇讜诐 讚讗驻讬诇讜 专讘讬 讬讛讜讚讛 诪讜讚讛 讚讗讬谞讜 讻转讘 诪砖讜诐 讚诪转谞讬转讬谉 诪砖诪注 诇讬讛 讚讘讻诇 注谞讬谉 驻讟讜专 讗驻讬' 讻转讘 讙讟 讗讜 住驻专 转讜专讛 砖诇讗 诇砖诪讛 讜讛注讘讬专 注诇讬讜 讘砖讘转 拽讜诇诪讜住 诇砖诪讛 诇讛讻讬 诪讜拽讬 讻专讘谞谉 讗讘诇 诇专讘 讗讞讗 讘专 讬注拽讘 注''讻 诇讗 诪讬转讜拽诪讗 诪转谞讬' 讘讻诇 注谞讬谉 讚讛讗 讘讙讟 讗驻讬诇讜 专讘谞谉 诪讜讚讜 讚讛讜讬 讻转讘 讜诇讚讬讚讬讛 讗转讬讗 诪转谞讬转讬谉 谞诪讬 讻专' 讬讛讜讚讛 讜讻讙讜谉 砖讗讬谞讜 诪转拽谉 讘讻转讘 讛砖谞讬 讻诇讜诐: 诪讜讞拽 讛讜讗. 讜讞砖讬讘 诇讬讛 诪讜讞拽 注诇 诪谞转 诇讻转讜讘 讚诪住转诪讗 注讜诪讚 诇讞讝讜专 讜诇讻转讜讘 注诇讬讜 讘讚讬讜 讜诪拽诇拽诇 诇讗 讛讜讬 讚注诇 讛讻转讬讘讛 讝讗转 转讛讗 讻转讬讘讛 讛注诇讬讜谞讛 专讬砖讜诪讛 谞讬讻专 讟驻讬 诪砖讗诐 讛讬转讛 转讞转讜谞讛 诇讘讚讛:





专诪讘"谉

拽谞拽谞转讜诐 讞专转讗 讚讗讜砖讻驻讬. 驻讬' 专砖"讬 讝"诇 砖讛讜讗 讛谞拽专讗 讘诇注"讝 讗讚专诪讬谞"讟 讜讗"讻 讛讜讗 讗讬谉 诪讟讬诇讬谉 讗讚专诪讬谞"讟 诇转讜讱 讚讬讜 砖诇 住"转 讻讚讗诪专讬谞谉 讘诪住' 住讜讟讛 讜讻讬 诪讟讬诇讬谉 拽谞拽谞转讜诐 诇转讜讱 讚讬讜 讜讛转讜专讛 讗诪专讛 讜诪讞讛 讻转讘 砖讛讜讗 讬讻讜诇 诇诪讞讜转 讜诇讗 谞讛讙讜 住讜驻专讬诐 讻谉. 
讗讘诇 讘驻讬' 专"讞 讝"诇 驻讬' 拽谞拽谞转讜诐 讗讝讬讙讬' 讜讛讜讗 讜讬讟专讬讗讜诇讛 诪住驻专讚 讛谞拽爪讘 诪谉 讛讛专讬诐 讻谉 砖诪讜 讘诇砖讜谉 讬讜谉 讜讘诇砖讜谉 专讜诪讬 讘住驻专 讛专驻讜讗讜转 砖诇讛诐 拽谞拽谞转讜诐 讜讙' 诪讬谞讬谉 讛诐 讜讻讜诇谉 诪注谞讬谉 讗' 诇砖讞专讜转 讛讚讬讜 讜诇驻"讝 讗诪专 专"转 讝"诇 讚诪讜转专 诇转转 讗讚专诪谞讟讜 诇转讜讱 讚讬讜 砖诇 住"转 诇讗 讗住专讜 讗诇讗 讜讬讟专讬讗讜诇讛 讛讜讗 拽谞拽谞转讜诐 讜讗讬谞讬 讬讜讚注 诇诪讛 砖讛讚讬讜 砖谞转谉 诇转讜讻讜 讗讚专诪谞讟 讗讬谞讜 谞诪讞讛 讻诇诇 讜诪转拽讬讬诐 讬讜转专 诪谉 讛讜讬讟专讬讗讜诇讛 讜讘注讬' 讜诪讞讛 讗诇讗 砖讻讜诇谉 讗住讜专讬谉 讗诇讗 砖诪讗 谞讛讙讜 讻诪"讚 讛转诐 讞讜抓 诪驻' 住讜讟讛 砖讘诪拽讚砖 讗讘诇 讘住"转 诪讟讬诇讬谉 拽谞拽谞转讜诐 诇转讜讱 讛讚讬讜.



讜讘讻诇 讚讘专 砖讛讜讗 诪转拽讬讬诐 诇讗转讜讬讬 讛讗 讚转谞讬 专' 讞谞讬谞讗 讻转讘讜 讘诪讬 讟专讬' 讜讗驻诇讗. 讗讜诪专 讛讬讛 专"转 讝"诇 砖讚讬讜 砖诇 注驻爪讬诐 驻住讜诇 诇讻转讜讘 讘讜 住"转 讚住"转 注讚 砖转讛讗 讻转讜讘讛 讗砖讜专讬转 注诇 讛住驻专 讜讘讚讬讜 讚转谞讬讗 讗讜 砖讻转讘 砖诇讗 讘讚讬讜 讬讙谞讝讜 讜讙讘讬 住"转 转谞讬讗 讻讚诪讜讻讞 讘驻' 讛拽讜诪抓 专讘讛 讜讛讻讗 讗诪专讬谞谉 讚讬讜 讚讬讜转讗 讜讻诇 讚讘专 砖诪转拽讬讬诐 诇讗转讜讬讬 讗驻爪讗 讗诇诪讗 讗讬谉 讝讛 讚讬讜. 讜转讜 诪讚讗诪专讬谞谉 讘诪住' 谞讚讛 讗诪讬诪专 驻诇讬 拽讜专讟讗 讚讚讬讜转讗 讜讚讬讜 砖诇 注驻爪讬诐 讗"讗 砖讬讛讗 拽讜专讟讗.
讜讬"讗 砖讛讚讬讜 住转诐 讛讜讗 砖诇 注驻爪讬诐 诇讗讞专 砖诪砖讬诐 讘讜 砖专祝 讛讗讬诇谉 砖拽讜专讬谉 爪讗讗讙讗"诇 讘诇' 注专讘讬 讗讘诇 讻讬 讗转专讘讬 讗驻爪讗 讘讻诇 讚讘专 砖诪转拽讬讬诐 讘讗驻爪' 诇讘讚讛 讘诇讗 砖专祝 砖讗讬谞讜 讚讬讜 讙诪讜专 讜讻谉 讗谞讬 讗讜诪专 砖讚讬讜 砖诇 注驻爪讬诐 讛讜讗 讚讬讜 住转诐 诇讗讞专 转讘砖讬诇讜 讗讘诇 诪讬 讗驻爪讗 讘诇讗 讘讬砖讜诇 讗诇讗 讻砖谞砖讜专讜 讛注驻爪讬诐 讘诪讬诐 讛讜讗 砖谞转专讘讜 诪讻诇 讚讘专 砖诪转拽讬讬诐 讜讛讜讗 诪讬 诪讬诇讬谉 讛诪讘讜砖诇 讛专讘讛 注讜砖讛 拽讜专讟讗 讜讘讬专讜砖诇诪讬 讗诪专讬 诪讟讬诇 讘讚讬讜 砖讗讬谉 讘讜 讗驻爪讗 讗诇诪讗 住转诐 讚讬讜 讬砖 讘讜 讗驻爪讗 讜讛讜讗 诪注讜专讘 讘讚讘专讬诐 讻诪讜 砖专祝 讗讬诇谞讜转 讜砖诪谉 讜讚讘专讬诐 讛爪专讬讻讬' 诇讜 讜讻讚讗诪专讬谞谉 讘驻' 讘诪讛 诪讚诇讬拽讬谉 讻诇 讛砖专驻讬诐 讬驻讛 诇讚讬讜 讜砖专祝 拽讟祝 讬讜转专 诪讻讜诇诐 讜讻谉 讗诪专讜 砖诐 讻诇 讛注砖谞讬诐 讬驻讬诐 诇讚讬讜 讜讻谉 讛讚讘专 讘讚讬讜 砖诇 注驻爪讬诐 讜专"讞 讝"诇 驻讬' 讚讬讜 讛讜讗 讛注砖讜讬 诪驻讞讬' 砖诇 讙驻谞讬诐. 



讚讬讜 注"讙 讚讬讜 讜住讬拽专讗 注"讙 住讬拽专讗 驻讟讜专. 讗讬讻讗 讚拽"诇, 讜讛讗 讗诪专讬谞谉 诇拽诪谉 讻转讘 讛讙讟 砖诇讗 诇砖诪讛 讜讛注讘讬专 注诇讬讜 拽讜诇诪讜住 诇砖诪讛 讘讗谞讜 诇诪讞诇讜拽转 专' 讬讛讜讚讛 讜专讘谞谉 讜讗"转 砖诇讗 讗诪专 专' 讬讛讜讚讛 讗诇讗 讚诪讛谞讬 讘诇砖诪讛 讗讘诇 诇讗 砖讬讛讗 讻转讘 诇注谞讬谉 砖讘转 讜讛转谞谉 讘驻' 讛讘讜谞讛 (讚拽"讚 注"讘) 讻转讘 注"讙 讻转讘 驻讟讜专 讜讗诪专讬谞谉 注诇讛 讗"专 讬讛讜讚讛 讚诇讗 讻专' 讬讛讜讚讛 讚讗讬 讻专' 讬讛讜讚讛 讛讗 讗诪专 讻转讘 注诇讬讜谉 讻转讘.
讜诪转专抓 讛"专 砖诪讜讗诇 讝"诇 讚讛讻讗 讻砖讛讻转讘 讬讘砖 讜诇讗 讗讛谞讜 诪注砖讬讜 讗讘诇 讛转诐 讘讚专' 讬讛讜讚讛 讘砖注讚讬讬谉 讛讜讗 诇讞 讜讛讻讜转讘 注诇 讻转讘 诇讞 讻转讘 讛讜讗 讜讗讬谞讜 谞讻讜谉 讚讙专住讬谞谉 讘驻' 讛谞讬讝拽讬谉 讙讘讬 讛讛讜讗 讚讗诪专 住"转 砖讻转讘转讬 讗讝讻专讜转 砖讘讜 诇讗 讻转讘转讬诐 诇砖诪谉. 讜讗拽砖讬谞谉 讜诇讬注讘专 注诇讬讛 拽讜诇诪讜住 讜诇拽讚砖讬谞讛讜 讜讛转诐 讬讘砖 讛讜讛 讜诪讬讛讜 诇讗讜 拽讜砖讬讗 讛讬讗 讻诇诇 讚讛讻讗 讗诇讬讘讗 讚专讘谞谉 讗转讬讗 砖诪注转讬谉 讜讻专"转 谞诪讬 住转诪讗 讻转讘 注"讙 讻转讘 驻讟讜专.
讜讗讬 拽砖讛 诇专讘 讗讞讗 讘专 讬注拽讘 讚讗诪专 诇拽诪谉 注"讻 诇讗 拽讗诪专讬 专讘谞谉 讛转诐 讗诇讗 讚讘注讬 讝讛 讗诇讬 讜讗谞讜讛讜 讛讗 讚转谞谉 讛转诐 讻转讘 注"讙 讻转讘 驻讟讜专 诪谞讬 讗讬讻讗 诇诪讬诪专 诪讜拽讬 诇讛 讘住讬拽专讗 注"讙 讚讬讜 讜讚"讛 讗"谞 住讘专 讗讬讛讜 砖讗谞讬 诇砖诪讛 诪砖讘转 讚讙讘讬 砖讘转 诪诇讗讻转 诪讞砖讘转 讘注讬谞谉 讜诇讗 讗讛谞讜 诪注砖讬讜 砖讻讘专 谞讻转讘.





讛诪讗讬专讬

讛诪注讘讬专 讚讬讜 注诇 讙讘讬 住讬拽专讗 讘砖讘转 讞讬讬讘 砖转讬诐 讗讞转 诪砖讜诐 诪讜讞拽 讜讗讞转 诪砖讜诐 讻讜转讘 讚讬讜 注诇 讙讘讬 讚讬讜 讜住拽专讗 注诇 讙讘讬 住拽专讗 驻讟讜专 讗讞专 砖专讬砖讜诪讛 砖诇 专讗砖讜谞讛 讛讬讛 谞讬讻专 住拽专讗 注诇 讙讘讬 讚讬讜 讗祝 讝讛 驻讟讜专 诪驻谞讬 砖讛讜讗 诪拽诇拽诇 讜讻讘专 讻转讘谞讜讛 讘诪拽讜诪讜 讘驻专拽 讛讘讜谞讛 讗注"驻 砖讚讬讜 注诇 讙讘讬 住讬拽专讗 讻转讘 诇注谞讬谉 砖讘转 诪讻诇 诪拽讜诐 讘注谞讬谉 讛讙讟 注讚讬诐 砖讗讬谉 讬讜讚注讬诐 诇讞转讜诐 讗讬谉 专讜砖诪讬谉 诇讛诐 讞转讬诪转诐 讘住讬拽专讗 砖讬讛讜 诪注讘讬专讬诐 讛诐 讚讬讜 注诇讬讛 砖讗注"驻 砖讗诪专讜讛 诇注谞讬谉 砖讘转 讜诇讞讜诪专讗 讗讬谉 诪讚诪讬谉 诪诪谞讛 诇诪注砖讛 讘讙讬讟讬谉 讜诇拽讜诇讗 讜讗诐 注砖讛 讻谉 讬专讗讛 砖讛讬讗 住驻拽 诪讙讜专砖转 砖讗讬谉 诪转讬专讬谉 讘讜 砖讜诐 讻转讘 注诇 讙讘讬 讻转讘 讗讘诇 专讜砖诪讬谉 诇讛诐 讘讗讘专 砖爪讬讜专 讻转讬讘讛 讘讗讘专 注爪诪讜 讗讬谞讜 讻诇讜诐 讻诪讜 砖讻转讘谞讜 讻谉 专讜砖诪讬谉 诇讛诐 讘诪讬 诪讬诇讬谉 讗诐 讛诪讙诇讛 注驻讜爪讛 砖讛专讬 诪讬 诪讬诇讬谉 驻讬专讜砖讜 诪讬诐 砖谞讬砖讜专讜 讘讛诐 注驻爪讬诐 砖讞讜拽讬诐 讜讗讬谉 诪讬 诪讬诇讬谉 注讜砖讬谉 专讜砖诐 注诇 讙讘讬 诪讬 诪讬诇讬谉 讜讗诐 讻谉 诪讛 砖讻转讘谞讜 砖诪讜转专 诇讻转讘讜 讘讗驻爪讗 讜诪讬 诪讬诇讬谉 驻讬专讜砖讜 讘诪讙诇讛 砖讗讬谞讛 注驻讜爪讛 讜讻谉 专讜砖诪讬谉 讘专讜拽 讜讻讬讜爪讗 讘讗诇讜 诪诪讛 砖讗讬谞讜 拽专讜讬 讻转讘 讜讻谉 诪拽专注讬谉 诇讛诐 专"诇 诪住专讟讬谉 诇讛诐 谞讬讬专 讞诇拽 讜讛诐 诪诪诇讗讬诐 讗转 讛拽专注讬诐 讚讬讜 讜讚讜拽讗 讘讙讬讟讬 谞砖讬诐 讻讚讬 砖诇讗 讬讛讜 讘谞讜转 讬砖专讗诇 注讙讜谞讜转 讗讘诇 讘砖讗专 砖讟专讜转 讜砖讞专讜专讬 注讘讚讬诐 讘讻诇诇诐 讗诐 讬讜讚注讬诐 诇讞转讜诐 讞讜转诪讬谉 讜讗诐 诇讗讜 讗讬谉 讞讜转诪讬谉 讜讻谉 注讚讬诐 砖讗讬谉 讬讜讚注讬诐 诇拽专讜转 讘讙讬讟讬 谞砖讬诐 拽讜专讬谉 诇驻谞讬讛诐 讜讞讜转诪讬谉 讜讻转讘讜 讙讚讜诇讬 讛诪讞讘专讬诐 讚讜拽讗 砖讬讻讬专讜 讛诇砖讜谉 砖讛讙讟 讻转讜讘 讘讜 讗注"驻 砖讗讬谉 讬讜讚注讬谉 诇拽专讜转讜 讗讘诇 讘砖讞专讜专讬 注讘讚讬诐 讜砖讗专 砖讟专讜转 讗诐 讗讬谉 讬讜讚注讬谉 诇拽专讜转 讗讬谉 讞讜转诪讬谉 讻诇诇 讜诪讻诇 诪拽讜诐 讻诇 砖讛讜讗 讘拽讬 讘拽专讬讗讛 讗诇讗 砖注讬谞讬讜 讻讛讜转 讜诪爪讟注专 讘拽专讬讗讛 讗诐 讛住讜驻专讬诐 拽讜专讗讬诐 诇驻谞讬讜 诪讜讘讛拽讬诐 讜讛讜讗 谞注专讱 讗爪诇诐 注讚 砖讗讬诪转 讻讘讜讚讜 诪讜讟诇转 注诇讬讛诐 讗祝 讘砖讗专 砖讟专讜转 诪讜转专 讜讗讬谉 讝讛 注讚 诪驻讬 注讚 砖讛专讬 讗谞讜 注住讜拽讬诐 讻砖讛讜讗 注爪诪讜 专讜讗讛 讛注讚讜转 讜讗讬谞讜 诪讗诪讬谉 讗讞专讬诐 讘讛 讗诇讗 诇注谞讬谉 砖注讚讜转讜 讻转讜讘 讻讛讜讬讬转讜 讘砖讟专 讝讛 讜讻诇 砖讗讬谉 诇讘讜 谞讜拽驻讜 注诇讬讜 讬讻讜诇 诇讞转讜诐 讚诪讬诇转讗 讚注讘讬讚讗 诇讗讙诇讜讬讬 讛讬讗 讜诪讻诇 诪拽讜诐 砖讗专 讘谞讬 讗讚诐 诇讗 讜诪讻诇 诪拽讜诐 讙讚讜诇讬 驻专讜讘讬谞爪讗 讻转讘讜 讘讞讘讜专讬讛诐 砖讬讻讜诇 诇讛拽专讜转讜 诇砖谞讬诐 讝讛 砖诇讗 讘驻谞讬 讝讛 讜讞讜转诐 讚讜诪讬讗 讚砖讟专讗 驻专住讗讛 诇专讘 驻驻讗 讜讗祝 讛诐 讻转讘讜 砖讻诇 砖讬讞转诪讜 讘砖讟专 注讚讬诐 砖讘专讜专 诇谞讜 砖讗讬谉 讬讜讚注讬谉 诇拽专讜转 讞讜拽专讬谉 讗讜转诐 注诇 讗讜转讜 注谞讬谉 讘注诇 驻讛 讜讗讬 诇讬转谞讛讜 诪讙讘讬谉 注诇 驻讬 讞转讬诪转诐 砖诪讗 拽专讗讜讛 诇驻谞讬讛诐 讘谞讬 讗讚诐 讛讬讜讚注讬诐 诇拽专讜转 注诇 讛讚专讱 砖讻转讘谞讜:





转讜住驻讜转 专讬"讚

诪转谞讬' 讘讻诇 讻讜转讘讬诐 讘讚讬讜 讘住诐 讘住讬拽专讗 讘拽讜诪讜住 讘拽谞拽谞转讜诐 讜讘讻诇 讚讘专 砖讛讜讗 专讜砖诐 讜诪转拽讬讬诐 讗讬谉 讻讜转讘讬诐 诇讗 讘诪砖拽讬诐 讜诇讗 讘诪讬 驻讬专讜转 讜诇讗 讘讻诇 讚讘专 砖讗讬谞讜 砖诇 拽讬讬诪讗. 驻讬' 讛诪讜专讛 讜讗驻讬诇讜 注诇 讗讬住讜专讬 讛谞讗讛 讜注诇 讛讻诇 讻讜转讘讬谉 注诇 讛注诇讛 砖诇 讝讬转 讜注诇 讛拽专谉 砖诇 驻专讛 讜谞讜转谉 诇讛 讗转 讛驻专讛 注诇 讬讚 砖诇 注讘讚 讜谞讜转谉 诇讛 讗转 讛注讘讚 专' 讬讜住讬 讛讙诇讬诇讬 讗讜诪专 讗讬谉 讻讜转讘讬诐 诇讗 注诇 讚讘专 砖讬砖 讘讜 专讜讞 讞讬讬诐 讜讗祝 诇讗 注诇 讛讗讜讻诇讬谉:



讜讘讻诇 讚讘专 砖讛讜讗 诪转拽讬讬诐 诇讗转讜讬讬 诪讗讬 诇讗转讜讬讬 讛讗 讚讗"专 讞谞讬谞讗 讻转讘讜 讘诪讬 讟专讬讬讗 讜讗驻爪讗 讻砖专. 驻讬' 诪讬谉 驻专讬 讛讜讗 砖砖诪讜 讟专讬讗 诪诪讬谞讬 讛注驻爪讬诐:



转谞讬 专' 讞讬讬讗 讻转讘讜 讘讗讘专 讘砖讞讜专 讜讘砖讬讞讜专 讻砖专. 驻讬' 砖驻砖祝 讛讗讘专 注诇 讛谞讬讬专 讜讛砖讞讬专讜 讜讛砖讞讜专 讛讜讗 讛驻讞诐 讻讚转谞谉 讘驻' 讙' 讚驻专讛 砖讞讜专 砖讬砖 讘讜 讗驻专 讻讜转砖讬诐 讗讜转讜 讜砖讬讞讜专 讛讜讗 诪讬谉 爪讘注 砖讞讜专:



讗讬转诪专 讛诪注讘讬专 讚讬讜 注诇 讙讘讬 住讬拽专讗 讘砖讘转 专' 讬讜讞谞谉 讜专"诇 讚讗诪专讬 转专讜讬讬讛讜 讞讬讬讘 砖转讬诐 讗' 诪砖讜诐 讻讜转讘 讜讗' 诪砖讜诐 诪讜讞拽. 讚讬讜 注诇 讙讘讬 讚讬讜 讜住拽专讗 注诇 讙讘讬 住拽专讗 驻讟讜专 讘注讗 诪讬谞讬讛 专"诇 诪专' 讬讜讞谞谉 注讚讬诐 砖讗讬谉 讬讜讚注讬谉 诇讞转讜诐 诪讛讜 砖讬讻转讘讜 诇讛诐 讘住拽专讗 讜讬讞转诪讜 讻转讘 注诇讬讜谉 讻转讘 讗讜 讗讬谞讜 讻转讘 讗"诇 讗讬谞讜 讻转讘 讜讛诇讗 诇诪讚转谞讜 专讘讬谞讜 讻转讘 注诇讬讜谉 讻转讘 讛讜讗 诇注谞讬谉 砖讘转 讗"诇 讜讻讬 诪驻谞讬 砖讗谞讜 诪讚诪讬谉 谞注砖讛 诪注砖讛 驻讬' 讗诐 讗谞讜 诪讚诪讬谉 住讘专讗 诇讛讞诪讬专 诇注谞讬谉 砖讘转 谞住诪讜讱 注诇讬讛 诇讛拽诇 讜诇讛讻砖讬专 讛讞转讬诪讛:



讗讬转诪专 注讚讬诐 砖讗讬谉 讬讜讚注讬谉 诇讞转讜诐 专讘 讗诪专 诪拽专注讬谉 诇讛谉 谞讬讬专 讞诇拽 讜诪诪诇讗讬谉 讗转 讛拽专注讬诐 讚讬讜 讜砖诪讜讗诇 讗诪专 讘讗讘专 讘讗讘专 住"讚 讜讛转谞讬 专' 讞讬讬讗 讻转讘讜 讘讗讘专 讘砖讞讜专 讜讘砖讬讞讜专 讻砖专 诇讗 拽' 讛讗 讘讗讘专讗 讛讗 讘诪讬讗 讚讗讘专讗. 驻讬' 讛诪讜专讛 诪拽专注讬谉 诇讛谉 谞讬讬专 讞诇拽 讜诪砖专讟讬' 讜讗讬谞讜 谞"诇 砖讛专讬 砖专讬讟转 讛住讻讬谉 讚讘专 讛诪转拽讬讬诐 讛讜讗 讜诇拽诪谉 讘注讬' 诇诪讬诪专 砖讗诐 讞拽拽 注诇 讙讘讬 讟讘诇讗 (住拽专讗) 讻转讘 讛讜讗 讜诪讛 诇讬 讞拽讬拽讛 诪讛 诇讬 砖专讬讟讛 讙诐 诇砖专讟 讜诇讞专讜拽 诪诇诪讟讛 砖讬专讗讛 讘讜诇讟 诪诇诪注诇讛 讗诪专讬谞谉 诇拽诪谉 讚讛讬讗 讻转讬讘讛 讜讛讬讻讬 诪讻砖专讬谞谉 讘讙讟 讘注谞讬谉 讝讛 讜讚讘专讬 砖诪讜讗诇 砖讗诪专 讘讗讘专 驻讬' 诇砖驻砖祝 讘讞转讬讻讛 砖诇 讗讘专 注诇 讛拽诇祝 讜诪砖讞讬专 讜讗讬谞讜 讻转讘 讜讗讬谞讜 谞"诇 讚讻讬讜谉 讚讛讜讗 讚讘专 讛诪转拽讬讬诐 诇诪讛 讗讬谞讜 讻转讘 讜讻诇 住讘专转 讛诪讜专讛 (讛诇讻讱) [讘讻讗谉 诪砖诪注] 砖诇讗 讬拽专讗 讻转讘 讻"讗 讛讜讗 讻注谞讬谉 讚讬讜 砖诪住讚专 讛讗讜转讬讜转 注诇 讛拽诇祝 讗讘诇 砖专讬讟转 讛住讻讬谉 讜专讜砖诐 讛讗讘专 诇讗 讬拽专讗 讻转讘 讜诇讗 讛讜讗 诪砖讜诐 讚拽' 讞拽讬拽转 讛讟讘诇讗 讜专讜砖诐 讛爪讬抓 讚讘注讬 诇拽诪谉 诇诪讬诪专 讚讛讜讬 讻转讘 讜讬"诇 诇驻专砖 诪拽专注讬谉 诇讛谉 谞讬讬专 讞诇拽 诇讗 砖讬讛讜 谞讜讙注讬诐 讘谞讬讬专 砖讛讙讟 讻转讜讘 讘讜 讗诇讗 谞讬讬专 讗讞讚 讞诇拽 砖讗讬谉 讘讜 讻诇讜诐 诪拽专注讬诐 砖诐 讘住讻讬谉 砖诪讜转 讛注讚讬诐 砖谞诪爪讗 讛谞讬讬专 砖诇诐 讜砖诪讜转 讛注讚讬诐 讛讜讗 讛讞诇诇 讜讗讞"讻 诪砖讻讬讘讬诐 讗讜转讜 讛谞讬讬专 注诇 讛谞讬讬专 砖讛讙讟 讻转讜讘 讘讜 讜讗讜诪专讬诐 诇讛讚讬讜讟讜转 诪诇讗讜 讗诇讛 讛拽专注讬诐 讚讬讜 讜讬砖讗专讜 讛讗讜转讬讜转 砖诇 讚讬讜 注诇 谞讬讬专 讛讙讟 讜讘讻讬 讛讗讬 讙讜讜谞讗 讻砖专 砖诇讗 谞讙注讜 讗谞讞谞讜 讘诪拽讜诐 讛讞转讬诪转 讛注讚讬诐 讻诇诇 讜讛讻讬 谞诪讬 诪住转讘专讗 诪讚拽讗诪专 谞讬讬专 讞诇拽 讜砖诪讜讗诇 谞诪讬 诇讗 讛讻砖讬专 讗诇讗 讘诪讬讗 讚讗讘专讗 诪驻谞讬 砖讗讬谞讜 讚讘专 讛诪转拽讬讬诐 讜讛专讬 讛讜讗 讻讚讬讜 讘注诇诪讗 讗讘诇 讘讗讘专 注爪诪讜 诇讗 砖讚讘专 讛诪转拽讬讬诐 讛讜讗 讜讻讚讘专讬 诪爪讗转讬 砖驻讬' 讘砖谞讬讛诐 讙诐 专"讞 讝"诇:



专' 讗讘讛讜 讗讜诪专 讘诪讬 诪讬诇讬谉. 驻讬' 诪诪讬诐 砖砖专讛 讘讛谉 注驻爪讬诐 讻转讜砖讬诐 讜讛转谞讬 专' 讞讬讬讗 讻转讘讜 讘诪讬 讟专讬讬讗 讜注驻爪讗 讻砖专 诇讗 拽' 讛讗 讚注驻讬爪谉 讛讗 讚诇讗 注驻讬爪谉 砖讗讬谉 诪讬 诪讬诇讬谉 注诇 讙讘讬 诪讬诇讬谉 专讘 驻驻讗 讗诪专 讘专讜拽. 讜讛谞讬 诪讬诇讬 讘讙讬讟讬谉 讗讘诇 讘砖讗专 砖讟专讜转 诇讗 讛讛讜讗 讚注讘讬讚 注讜讘讚讗 讘砖讗专 砖讟专讜转 谞讙讚讬讛 专讘 驻驻讗 转谞讬讗 讻讜转讬讛 讚专讘 注讚讬诐 砖讗讬谉 讬讜讚注讬诐 诇讞转讜诐 诪拽专注讬谉 诇讛诐 谞讬讬专 讞诇拽 讜诪诪诇讗讬诐 讛拽专注讬诐 讚讬讜 讗诪专 专砖讘"讙 讘讚"讗 讘讙讬讟讬 谞砖讬诐 讗讘诇 讘砖讞专讜专讬 注讘讚讬诐 讜砖讗专 砖讟专讜转 讗诐 讬讜讚注讬诐 诇拽专讜转 讜诇讞转讜诐 讞讜转诪讬谉 讜讗诐 诇讗讜 讗讬谉 讞讜转诪讬谉 拽专讬讬讛 诪讗谉 讚讻专 砖诪讬讛 讞住讜专讬 诪讞住专讗 讜讛讻讬 拽转谞讬 讜砖讗讬谉 讬讜讚注讬谉 诇拽专讜转 拽讜专讬谉 诇驻谞讬讛诐 讜讛谉 讞讜转诪讬谉 讗诪专 专砖讘"讙 讘讚"讗 讘讙讬讟讬 谞砖讬诐 讜讻讜' 讻讚诇注讬诇. 讗"专 讗诇注讝专 诪"讟 讚专砖讘"讙 砖诇讗 讬讛讜 讘谞讜转 讬砖专讗诇 注讙讜谞讜转 讗诪专 专讘讗 讛诇讻讛 讻专砖讘"讙 讜专讘 讙诪讚讗 诪砖诪讬讛 讚专讘讗 讗诪专 讗讬谉 讛诇讻讛 讻专砖讘"讙 讜讗诇讗 讻诪讗谉 讻专讘谞谉 讜讛讗 讛讛讜讗 讚注讘讚 注讜讘讚讗 讘砖讗' 砖讟专讜转 讜谞讙讚讬讛 专讘 驻驻讗 转专讙讬诪讜 讗拽专讬讗讛. 驻讬' 专讘 讙诪讚讗 讚讗诪专 讛诇讻讛 讻专讘谞谉 讗拽专讬讗讛 砖讗诐 讬讜讚注讬诐 诇讞转讜诐 讜讗祝 注"驻 砖讗讬谞谉 讬讜讚注讬诐 诇拽专讜讗 砖驻讬专 讚诪讬 讜拽专讜 拽诪讬讬讛讜 讗讞专讬谞讬 讜讞转诪讬 讻专讘谞谉 讜专讘 驻驻讗 讘砖讗讬谉 讬讜讚注讬谉 诇讞转讜诐. 专讘 讬讛讜讚讛 拽专讬 讜讞转讬诐. 驻讬' 讝拽谉 讛讬讛 讜拽诪讜 注讬谞讬讜 讜讻砖讛讬讛 爪专讬讱 诇讞转讜诐 注讚 讗讜 讚讬讬谉 讛讬讛 诪爪注专 讘拽专讬讗转 讛砖讟专 讜拽讜专讗讛讜 讜讞讜转诐 讗"诇 注讜诇讗 诇讗 爪专讬讻转 讚讛讗 专' 讗诇注讝专 诪专讛 讚讗专注讗 讚讬砖专讗诇 讛讜讗 诪拽专讬 拽诪讬讛 讜讞转讬诐. 驻讬' 讘砖诇讛讬' 驻' 讻诇 讛讬讚 诪驻专砖 诇诪讛 讬拽专讗 诪专讛 讚讗专注讗 讚讬砖专讗诇 砖讛讬讛 讘拽讬 诇讛讻讬专 讚诐 讛谞讚讛 专讘 谞讞诪谉 拽专讜 拽诪讬讛 住讜驻专讬 讚讬讬谞讬 讜讞转讬诐 讜讚讜拽讗 专讘 谞讞诪谉 讜住讜驻专讬 讚讬讬谞讬 讚讗讬转 诇讛讜 讗讬诪转讗 讗讘诇 专讘 谞讞诪谉 讜住讜驻专讬 讗讞专讬谞讬 诇讗 讗讬 谞诪讬 住讜驻专讬 讚讬讬谞讬 讜讗讬谞讬砖 讗讞专讬谞讗 诇讗. 驻讬' 专讘 谞讞诪谉 讛讜讛 讞转谞讗 讚讘讬 谞砖讬讗讛 讜讛讬讛 诪诪讜谞讛 讚讬讬谉 诪驻讬 专讗砖 讛讙诇讜转 讜住讜驻专讬 讛讚讬讬谞讬诐 讬专讗讬诐 诪诪谞讜 讜诇讗 诪砖拽专讬:





诪讛专砖"讗 - 讞讬讚讜砖讬 讛诇讻讜转

讘讚"讛 讚讬讜 注诇 讻讜' 讜讻转讘 讛砖谞讬 注讜砖讛讜 诇砖诪讛 讞砖讬讘 讻转讘 诇专"讬 讜诇专讘 讗讞讗 讗驻讬诇讜 诇专讘谞谉 讻讜' 注讻"诇 讜讚诪讘注讬讗 诇讬讛 专"诇 诪专"讬 讙讘讬 讙讟 诪讛讜 (讛) 砖讬讻转讘讜 诇讛诐 讘住讬拽专讗 讜讬讞转诪讜 讻讜' 讛讬讬谞讜 讚诇讗 讻专讘 讗讞讗 讚诇讚讬讚讬讛 讗驻讬诇讜 诇专讘谞谉 讛讜讬 讻转讘 砖谞讬 讻转讘 讗驻讬诇讜 讘讚讬讜 注诇 讙讘讬 讚讬讜 讚讛讗 诪转拽谉 讚讛砖谞讬 注讜砖讛 诇砖诪讛 讗诇讗 讻专讘 讞住讚讗 住"诇 讜讗诇讬讘讗 讚专讘谞谉 讜讚讜"拽:


讘讗"讚 诪砖讜诐 讚诪转谞讬' 诪砖诪注 诇讬讛 讚讘讻诇 注谞讬谉 驻讟讜专 讗驻讬诇讜 讻转讘 讙讟 讗讜 住驻专 转讜专讛 讻讜' 注讻"诇 拽爪转 拽砖讛 讚诇讬砖谞讗 讚讛讻讗 讚讬讜 注诇 讙讘讬 讚讬讜 驻讟讜专 诪讗讬 讗讜诇诪讬讛 诇讬讛 讚诇讗 诪砖诪注 诇讬讛 讘讻诇 注谞讬谉 讻诪"砖 讛转讜住' 诇注讬诇 讜讬砖 诇讬讬砖讘 讜讚讜"拽:





诪讛专"诐

讚"讛 拽谞拽谞转讜诐 讞专转讬 讚讗讜砖讻驻讬 讜讻讜' 注讚 讚诇讗 转谞讬 讘讘专讬讬转讗 讗诇讗 讛谞讱 讚诇讗 转谞讬 讘诪转谞讬转讬谉 讜讻讜'. 讜讗讬讻讗 诇诪讬讚拽 诇驻讬' 专"讬 讚驻讬' 讚砖讬讞讜专 讛讬讗 讗讚专诪谞"讟 讜拽谞拽谞转讜诐 讚诪转谞讬' 讛讜讗 讜讚专讬讗讜诇"讛 讜讗讚专诪谞"讟 讚讛讜讗 砖讬讞讜专 讛讜讗 讬讜转专 讟讜讘 诪拽谞拽谞转讜诐 讚讛讜讗 讜讚专讬讗讜诇"讛 砖讛专讬 拽谞拽谞转讜诐 讛讜讗 讗住讜专 讘住驻专 转讜专讛 诇诪"讚 讜讗讚专诪谞"讟 诪讜转专 讻诪讜 砖驻讬' 专"转 讘住诪讜讱 讘讚讘讜专 讝讛 讜讗"讻 诇驻讬 讝讛 拽砖讛 诪讛 讗砖诪讜注讬谞谉 讘讘专讬讬转讗 讚砖讬讞讜专 讻砖专 讛讗 讗驻讬诇讜 拽谞拽谞转讜诐 讻砖专 讘讙讟 砖讛讜讗 讗住讜专 讘住"转 诇诪"讚 讻"砖 讗讚专诪谞"讟 砖讛讜讗 砖讬讞讜专 讚讻砖专 讘住"转 诇讻"注 讜讗讬谞讜 拽讜砖讬讗 讻诇诇 讚诇注讜诇诐 拽谞拽谞转讜诐 讛讜讗 讬讜转专 讚讘专 砖诇 拽讬讬诪讗 诪讗讚专诪谞"讟 讗讬讻讗 诇诪"讚 讚拽谞拽谞转讜诐 讛讜讗 讗住讜专 讘住"转 讛讬讬谞讜 诪砖讜住 讚住"诇 讘住"转 讘注讬谞谉 讻转讘 砖讬讜讻诇 诇讬诪讞拽 讻讚讻转讬讘 讘驻专砖讛 住讜讟讛 讜诪讞讛 讗诇 诪讬 讛诪专讬诐 讜拽谞拽谞转讜诐 讛讜讗 诪转拽讬讬诐 讘讬讜转专 讜讗讬谞讜 注砖讜讬 诇讬诪讞拽 讜拽"诇:





讞讻诪转 砖诇诪讛

讙诪' 专"讬 讜专"诇 讗诪专讬 转专讜讬讬讛讜 讻讜' 讻爪"诇:


专砖"讬 讘讚"讛 讘讗讘专 讻讜' 诪砖讞讬专 讜讗讬谞讜 讻转讘 讻爪"诇:


转讜住' 讘讚"讛 讚讬讜 讻讜' 讘住讜驻讜 讜诇讚讬讚讬讛 讗转讬讗 诪转谞讬' 讻讜' 讻爪"诇:





诪讛专"诐 砖讬祝

讙诪' 讜讘讻诇 讚讘专 讻讜' 诇讗转讜讬讬 诪讗讬. 讗讘诇 讘讻诇 讚专讬砖讗 诇讗 拽砖讛 诪讗讬 专讬讘讛 [讚讛讗 讘讛讚讬讗 拽转谞讬 诪讗讬 讚专讬讘讛 讘讚讬讜 讘住诐 讻讜']:


讙诪' 讜讛讗 转谞讗 专讘讬 讞讬讬讗 讻讜'. 讜讘注讬讗 讚专"诇 讗祝 讚转谞讬 讘诪转谞讬' 讘住讬拽专讗 讻砖专 讻讘专 驻讬' 专砖"讬 讛讗 转谞讬 专"讞 讜讻讜' 讛讜"诇 讻讚讬讜 注"讙 住讬拽专讗 讚拽讗住专讬谞谉 诇注讬诇 诪砖讗"讻 诇注讬诇 诪讬讘注讬' 诇讬讛 讗讬 讻转讘 注诇讬讜谉 讻转讘 讗祝 讚讻转讘 讛转讞转讜谉 讻砖专 讗讜 诇讗 讜诇讘转专 讚驻砖讬讟 诇讗讬住讜专 拽讗 驻专讬讱 讛讻讗 讜讛讗 转谞讬 专' 讞讬讬讗 讜讻讜' 讜讚讜"拽: 


讘转讜住' 讘讚"讛 讚讬讜 讚讬讜转讗 讻讜' 讜诪转讜讱 讻讱 讗讜住专 专"转 讜讻讜'. 讗祝 讘拽爪专讛 诪讛讗讬 讚驻专拽 讛讘讜谞讛 讜讗讬谉 诪讬 诪讬诇讬谉 注"讙 诪讬 诪讬诇讬谉 讻讜' 诪讜讻讞 (讜): 


讘讗"讚 讛讗讬 砖专祝 诇讗讜 讛讬讬谞讜 讙讜诪讗. 讜专砖"讬 驻讬专砖 拽讜诪讗 砖专祝 讛讗讬诇谉 讜讘砖讘转 讻转讘讜 讛转讜住' 讚拽讜诪讗 讜讙讜诪讗 讛讻诇 讗讞讚 注"砖: 


讘转讜住' 讘讚"讛 讚讬讜 注"讙 讚讬讜 讻讜' 讗讘诇 讛讻讗 砖讻转讘 砖谞讬 讗讬谞讜 诪转拽谉 讻讜'. 讜讘住诪讜讱 讛讗 讚讘注讬讗 专"诇 诪专"讬 讚诪砖诪注 讚讗讬讬专讬 谞诪讬 诇注谞讬谉 讙讟 讛讗 诪转拽谉 讛讜讗 诇注谞讬谉 讙讟 讚讞转讬诪讛 讛砖谞讬 讛讬讗 诇砖诪讛 讜讗讬诇讜 讞转讬诪讜转 讛专讗砖讜谞讜转 讗"爪 诇砖诪讛 讜讗祝 拽讟谉 专讜砖诐 诇驻谞讬讛诐 讜讗祝 讘讚讬讜 注"讙 讚讬讜 诪讛谞讬 讻"砖 讘讚讬讜 注"讙 住讬拽专讗 讜讚讜讞拽 诇讜诪专 讚讗转讬讗 讚诇讗 讻专讘 讗讞讗 讚讛讗 讛转讜住' 讛拽砖讜 诇拽讜砖讬讗 讜注讜讚 讚专讘 讗讞讗 诪住讬拽 讻讜' 讜诪讗讬 拽讜砖讬讗 讚诇诪讗 讚诇讗 讻专讘 讗讞讗 讻讬讜谉 讚诇转讬专讜爪讗 谞诪讬 讗转讬讗 讚诇讗 讻专讘 讗讞讗 讜注讜讚 砖讻转讘讜 讘转讞诇讛 (讚讗"诇) [讚讗转讬讗] 讗祝 诇专"讬 [砖讻转讘讜 讚诇讬讻讗 诪讗谉 讚驻诇讬讙] 讜诇驻讬"讝 爪"诇 讚讗转讬讗 讚讜拽讗 讻专讘谞谉 讗诇讗 谞专讗讛 诇讞诇拽 讚讚讜拽讗 诇注谞讬谉 讻转讬讘转 讛讙讟 讗诪专讬谞谉 诇拽诪谉 讚讻转讘 砖谞讬 诪转拽谉 [讻转讘 讛专讗砖讜谉] 讗讘诇 诇注谞讬谉 讞转讬诪讛 讻讗谉 诪讬讘注讬讗 诇讬讛 [讚讗驻砖专] 讚讛讜讬 转转讬诪转 讛专讗砖讜谉 讜讻转讘 注诇讬讜谉 诇讗 讛讜讬 讻转讘 讜讗讬谉 讻讗谉 转转讬诪转 讛砖谞讬 [讗诇讗 砖诪转拽谉 讗转 讛专讗砖讜谉] 讜讚讜"拽: 


讘讗"讚 诪砖诪注 诇讬讛 讚讘讻诇 注谞讬谉 驻讟讜专 讜讻讜'. 讗讜诇讬 诇砖讜谉 讚讻转讘 注"讙 讻转讘 诪砖诪注 讬讜转专 讘讻诇 注谞讬谉 诪讚讬讜 注"讙 讚讬讜 讚讛讻讗:





专砖"砖

讘诪砖谞讛 讜注诇 讛拽专谉 砖诇 驻专讛 讜谞讜转谉 诇讛 讗讛"驻 讜讻讜'. 诪讚诇讗 谞拽讬讟 讻谉 讙讘讬 注诇讛 砖诇 讝讬转 讜谞讜转谉 诇讛 讗转 讛讝讬转 (专"诇 讗转 讛讗讬诇谉 讘讻诇诇讜) 诪讜讻讞 讚驻讬' 注诇讛 砖"讝 讛讬讬谞讜 转诇讜砖讛 讻讚驻专砖"讬 讗讘诇 讘诪讞讜讘专 诇讗 诪讛谞讬 讻诇诇. 讜讟注诪讗 谞专讗讛 诪砖讜诐 讚讻转讬讘 讜谞转谉 讘讬讚讛 诪砖诪注 讚专讗讜讬 诇讛谞转谉 诪讬讚 诇讬讚 讜讻讚讚专砖讬谞谉 讘讘"诪 (谞讜 讘). 讗讱 拽砖讛 讚砖诐 诪诪注讟讬谞谉 讙"讻 注讘讚讬诐. 讜注讬' 诇拽' (住"讚 讻讗) 讘讚讬谞讬 讚注爪讬抓 讜讘转讚"讛 讬爪讗. 砖讜讘 专讗讬转讬 讻谉 诪驻讜专砖 讘讛专讗"砖 诇拽诪谉 专"住 讻"讙:



砖诐 专' 讬讛"讙 讗讜诪专 讗讬谉 讻讜转讘讬谉 讻讜' 讜诇讗 注诇 讛讗讜讻诇讬谉. 诪砖诪注 讚讘讝讛 讗转讗 诇讗驻诇讜讙讬 注诇 注诇讛 砖"讝 讛诪讜讝讻专 讘讚讘专讬 转"拽. 讜诪讜讻讞 讚驻讬' 讗讜讻诇讬诐 讛讬讬谞讜 讗驻讬' 诪讗讻诇 讘讛诪讛 (讚注诇讛 砖"讝 谞专讗讛 讚诇"讞 诇诪讗讻诇 讗讚诐 讜讻"诪 诪驻专砖"讬 诇拽诪谉 (讻) 讚"讛 讚讞讝讬 诇讗讬爪讟专讜驻讬). 讜讗讬谞讜 讻诪讜 住转诐 讗讜讻诇 讛诪讜讝讻专 讘讻"诪 讘砖"住 讚驻讬' 讗讜讻诇 讗讚诐 讚讜拽讗. 注讬' 讘讙诪' 讚砖讘转 专"驻 讻诇诇 讙讚讜诇 讜讘驻专砖"讬 砖诐:



讙诪专讗 诇讗转讜讬讬 讛讗 讚转谞讬 专' 讞谞谞讬讗 讻讜'. 讛讗 讚诇"拽 讙"讻 讜讛讗 讚转谞讬 专' 讞讬讬讗. 注讬' 讘专"谉 讬砖讜讘 诇讝讛. 讜讘住讜驻讜 讬砖 讟"住 讜讻爪"诇 讜诪砖"讛 诇讗 讗诪专讬' 讻讜':



专砖"讬 讚"讛 驻讟讜专. 砖讛专讬 讛讜讗 讻转讞诇讛. 讻爪"诇:



专砖"讬 讚"讛 诪拽专注讬谉. 诪住专讟讬诐. 注讬' 诇注讬诇 (讟 讘) 转讚"讛 诪拽专注讬谉:



转讚"讛 讚讬讜 讚讬讜转讗. 注讬' 讻讛"讚. 讜讛谞讛 讗诐 谞讗诪专 讚讗驻爪讗 讛讬讬谞讜 诪讬诐 砖砖讜专讬谉 讘讛谉 注驻爪讬诐 诇讘讚. 讜讚讬讜 讛讬讬谞讜 砖诪注专讘讬谉 讘讛谉 讙诐 讚"讗 讻讙讜谉 砖专祝 讜讻讬讜爪讗. 讬讛讬讜 谞讚讞讬诐 讻诇 讛专讗讬讜转 讜注讬' 讘专"谉 讜讘讛讙"讗:



转讚"讛 讚讬讜 注"讙 讚讬讜. 讜注讜讚 讚专讘 讗讞讗 诪住讬拽. 讻爪"诇:





讙诇讬讜谉 讛砖"住 - 专讘讬 注拽讬讘讗 讗讬讙专

诪转谞讬' 讘住诐 讻讜'. 注讬' 诪谞讞讜转 讚祝 诇讚 注"讗 转讚"讛 讻诪讜 砖谞讗诪专:


讙诪' 讛讗 讚诇讗 讗驻讬抓. 注' 诪谞讞讜转 讚祝 诇讗 注"讘 转讜讚"讛 讛讗 讚讗驻讬爪谉:





讞讬讚讜砖讬 专讘讬 注拽讬讘讗 讗讬讙专

专砖"讬 讚"讛 诇住诪讜讱 注诇讬讜 砖讛诇讱 诇讚专讻讜 讗讜 谞讬住转. 拽"诇 诇诪讛 讚住"诇 诇专砖"讬 讘讞砖砖讗 讚砖诪讗 驻讬讬住 讚讛讜讬 讙讟 讬砖谉. 讗"讻 诪讗讬 驻专讬讱 讛砖"住 讘谞讬住转 讗祝 讗诐 讛讜讬 讙讟 讬砖谉 讻砖专 讻讚诇拽诪谉 (讚祝 注讟 注"讘) 讜爪"注.


转讚"讛 讚讬讜 注"讙 讚讬讜. 讜讻转讘 砖谞讬 讻讜' 讞砖讬讘 诇专"讬 讜诇专"讗. 注' 讘诪讛专砖"讗. 讜诇注谞"讚 讬"诇 讻讬讜谉 讚拽讬讬"诇 注"诪 讻专转讬 讜讛注"讞 讘讗讬诐 专拽 砖注诇 讬讚诐 讬驻住拽讜 讛讘"讚 讚诪住转诪讗 讛讬讛 注"诪 讜讛讜讬 讻讗诇讜 讘讗讬诐 讜诪注讬讚讬诐 砖谞诪住专 讘注"诪, 讜讗"讻 诪讛"转 诇讗 讘注讬 诇砖诪讛 讗诇讗 诪讚专讘谞谉 讘注讬 诇砖诪讛 讚讛讜讬 讻诪讝讜讬讬祝 诪转讜讻讜 讻讚讗讬转讗 讘专驻"拽 (讚祝 讚 注"讗) 讜讗"讻 诪讛"转 诇讗 诪拽专讬 讻转讬讘讛 讻讬讜谉 讚诇讗 讘注讬 诇砖诪讛 诪诪讬诇讗 讗讬谉 讻转讘 讛讗讞专讜谉 讻转讘, 讜讗"讻 讗"讗 诇讛讘"讚 诇驻住讜拽 注诇 注讚讜转 讝讛 讚诪住转诪讗 谞诪住专 讻讛诇讻转讜 讚讛讗 诪讛"转 讗讬谉 诪诪砖 讘讞转讬诪讛 讝讜 诇讬拽专讬 注诇讛 砖诐 注讚讜转 讻讬讜谉 讚讗讬谉 讻转讘 注"讙 讻转讘, 讜拽"诇:





讞讬讚讜砖讬 讞转"住

讘讻诇 讻讜转讘讬诐 讘讚讬讜 讜讻讜' 注诇 注诇讛 砖诇 讝讬转 讜讻讜'. 注讬讬谉 转讜住' 诪谞讞讜转 诇"讚 注"讗 讜注讬讬谉 诪讛 砖谞讚讞拽 讘爪讗谉 拽讚砖讬诐 砖诐. 讜讘转砖讜讘讛 讻转讘转讬 诇讬讬砖讘 讚讘专讬 专砖"讬 讘注讝讛"讬 讚讘诇讗"讛 拽砖讛 讻讬讜谉 讚诇砖讜谉 讻转讬讘讛 讗讬谞讛 诪讜驻谞讛 讘砖讜诐 诪拽讜诐 讚讗讬爪讟专讱 诇讙讜驻讬' 讗"讻 诪谞"诇 诇诪讬诇祝 讙讝"砖 砖讗讬谞讛 诪讜讻专讞 诪砖讜诐 爪讚 讜讘讬讜转专 拽砖讛 诇拽诪谉 讻"讗 注"讘 讙讘讬 讙讟 讚讗讬讬转专 讞讚 讜讻转讘 诇讛 诇专讘讜转 讻诇 诪讬诇讬 讜诇讗驻讜拽讬 住驻专 诪诪砖诪注讜转讬' 讜诇讗 讘注讬' 住驻专 讜讚讬讜 诪谞"诇 讚诇诪讗 住驻专 讚讙讟 讻诪讜 讘讻诇 讛转讜专讛 住驻专 讜讚讬讜 讚讜拽讗 讜讬转讜专讗 讚讜讻转讘 诇讛 诇讗驻谞讜讬' 诇讙讝"砖 讚诪谞讞讜转 讛谞"诇 讜爪注"讙 诇讻讗讜专讛. 讜爪"诇 讚诇诪住拽谞讗 拽专讗 讻转讬讘 讜讻转讘转诐 诇讛讚讬' 注诇 诪讝讜讝讜转 讜诇讗 讗讬爪讟专讬讱 讙讝"砖 讗诇讗 诇讙讬诇讜讬 诪讬诇转讗 讘注诇诪讗 讜诇讝讛 诇讗 爪专讬讱 讗讬驻谞讜讬'. 讜讗"讻 砖驻讬专 讗讬讬转讬 讜讻' 诇讛 诇专讬讛"讙 讘讙讟 诇专讘讜转 讻诇 诪讬诇讬 讜诇驻"讝 讚讘专讬 专砖"讬 谞讻讜谞讬诐 讚诇讛住"讚 讚讛讜讛 住"讚 讝讜 讚讘注讬' 讙讝"砖 讙诪讜专讛 讗"讗 诇诪讬诇祝 诪住讜讟讛 讜住"转 讜诪讝讻专讜谉 讘住驻专 讚注诪诇拽 讚讻诇 讛谞讬 讗讬爪讟专讬讱 诇讙讜驻讗 讜诇讬讻讗 讗讬驻谞讜讬' 讜注"讻 诪讻转讬讘讛 讚讙讟 讘注讬 诇诪讬诇祝 讚讛转诐 讻转讬讘 讘' 驻注诪讬诐 讜讻转讘 诇讛 讞讚 诇讙讜驻讬' 讜讞讚 诇讙讝"砖. 讜诇驻讬 讗讜转讛 讛住"讚 讜讻转讘 诇讛 诇讙讝"砖 讗讬谉 讻讗谉 专讬讘讜讬 诇专讘讜转 讻诇 诪讬诇讬 讘讙讟 诇专讬讛"讙 讗诇讗 住驻专 讜讚讬讜 讚讜拽讗. 讗讱 诇诪住拽谞讗 讚讙讝"砖 讛讜讗 专拽 讙讬诇讜讬 诪讬诇转讗 讘注诇诪讗 诪爪讬 诇诪讬诇祝 诪住讜讟讛 讗讜 诪住"转 讗讜 诪注诪诇拽. 讜讗讬讬转专 讜讻转讘 讙讘讬 讙讟 诇专讘讜转 讻诇 诪讬诇讬 讜讻住讜讙讬' 诇拽诪谉 讻"讗 注"讘 讜诪讬讜砖讘讬诐 讚讘专讬 专砖"讬:


讘讚讬讜. 驻诇讜讙转转 讛驻讜住拽讬诐 注讬讬谉 讘谞讬 讬讜谞讛 住讬' 专注"讗 讜讛注讜诇讛 诇讛诇讻讛 讜诇诪注砖讛 讻讬 讙讚专 讛讚讬讜 讛讜讗 讛爪讘注 讛砖讞讜专 讛诪注讜讘讛 砖讗讬谞讜 谞讻谞住 讘转讜讱 注讜讘讬 拽诇祝 诪注讘专 诇注讘专 讻爪讘讬注转 讘讙讚讬诐 讜讙诐 讗讬谞讛 讻诪讬讗 讘注诇诪讗 讗诇讗 诪讜谞讞 注诇 讙讘讬 讛拽诇祝 讜谞讚讘拽 讘讜 讜讬讻讜诇讬谉 诇诪讜讞拽讜 讜诇讛住讬专讜 诪诪谞讜 讗注"驻 砖讗讬谞讜 谞诪讞拽 诇讙诪专讬 砖专砖讜诪讜 谞讬讻专 诪"诪 讻砖专 诇住"转 专拽 诇驻' 住讜讟讛 讘注讬' 讻转讘 砖讬讻讜诇 诇诪讞讜拽 讜注"砖:


讜讘住讬拽专讗. 诪诇砖讜谉 专砖"讬 诪砖诪注 爪讘注 住讬拽专讗 讛砖专讜讬 讘诪讬诐 讜诇讗 住讬拽专讗 讬讘砖 砖专讜砖诪讬诐 讘讜 讜诇拽诪谉 讙讘讬 诪讬讗 讚讗讘专讗 谞讻转讜讘 注讜讚 诪讝讛 讗讬"讛:


诇讗转讜讬 讛讗 讚讗诪专 专' 讞谞谞讬讗 讻转讘讜 讘诪讬 讟专讬' 讜讗驻爪讗 讻砖专. 讛专诪讘"诐 驻住拽 讗驻讬' 诇讻转讞诇讛 讻讜转讘讬谉 诪砖讜诐 讚讗转讬' 讘讻诇诇讗 讚诪转谞讬转讬谉 讜讘诪转谞讬' 转谞谉 讻讜转讘讬谉 诇讻转讞诇讛 讜谞讚讞拽讜 讗"讻 讗诪讗讬 转谞讬 专"讞 讻转讘讜 讘讚讬注讘讚 讜注讬讬谉 讻"诪. 讜谞诇注"讚 诇驻讬 诪"砖 爪讗谉 拽讚砖讬诐 讘诪谞讞讜转 诇"讚 讛谞"诇 讚讜拽讗 诇专讘谞谉 诇拽诪谉 讻"讗 注"讘 讚住"诇 驻砖讟讬' 讚拽专讗 住驻专 讛讬讬谞讜 讻诇 诪讬诇讬 讛讗 讚讻转讘讬谞谉 讘讻诇 讛谞讬 讚诪转谞讬' 诇讻转讞诇讛. 讗讘诇 诇专讬讛"讙 讚诪驻讬拽 诇讬' 诪专讬讘讜讬 讚讜讻转讘 诇讛 讗讬谞讜 讻砖专 讗诇讗 讘讚讬注讘讚 注"砖 讜讗"讻 讗"砖 讬"诇 讘专讬讬转讗 讻专讬讛"讙 讜诇讗 诪讻砖专 诪讛 砖讗讬谞讜 住驻专 讗诇讗 诪专讬讘讜讬 讜讘讚讬注讘讚 讜讛"讛 诪讛 砖讗讬谞讜 讚讬讜 讚讛讗 讚讬讜 讜住驻专 诪讞讚讗 谞驻拽讗 诪讘专讜讱 注"砖 讘诪谞讞讜转 讜诪转谞讬' 讗转讬' 讻专讘谞谉 讚讻讜转讘讬诐 诇讻转讞诇讛 讘讻诇 讗诇讜 讜驻砖讜讟:


讚讬讜 注"讙 住讬拽专讗 讜讻讜' 住拽专讗 注"讙 住拽专讗. 讛谞讛 住"转 讗讬谞讜 谞讻转讘 讗诇讗 讘讚讬讜 讜注"讻 专' 讬讜讞谞谉 诇讗 诪讬讬专讬 讘讻诇 讙讜谞讬 诪砖讗"讻 诪砖谞讛 讚砖讘转 讻转讘 注"讙 讻转讘 诪砖诪注 讚诪讬讬专讬 讗驻讬' 讘住"转 讜讙讟 讻诪"砖 转讜住' 讜诪讬讜砖讘 拽讜砖讬' 诪讛专砖"讗:


讚讬讜 注"讙 讚讬讜 讜讻讜' 诪讚诇讗 讗诪专 讘讗谞讜 诇诪讞诇讜拽转 专' 讬讛讜讚讗 讜专讘谞谉 讻讚讗诪专 专"讞 诇拽诪谉 讻' 注"讗 砖"诪 讗诇讬讘讗 讚讻"注 拽讗诪专 讜讻"讻 专砖讘"讗 诇拽诪谉 诇讛讚讬讗 讜诪砖讜"讛 讛拽砖讜 转讜住'. 诪砖讗"讻 讗讬讘注讬 讚专"诇 注讚讬诐 砖讗讬谞诐 讬讜讚注讬诐 诇讻转讜讘 讚注"讬 诪注砖讛 砖讘讗 诇驻谞讬讜 砖讗诇 讻诪"砖 转讜住' 讘讞讜诇讬谉 拽讻"讚 注"讘 讚"讛 注讜专 讜讻讜' 注"砖. 讗"讻 诇讚讬谞讗 砖讗诇 诇驻讬 诪讛 砖诇诪讚讜 专讘讜 专' 讬讜讞谞谉 讛诇讻讛 讻讞讻诪讬诐 讚专' 讬讛讜讚讛 讜诇讝讛 谞转讻讜讜谉 讙诐 诪讛专砖"讗 讜注讬讬谉 驻谞"讬 砖谞讚讞拽 讘讝讛. 讜诪"砖 转讜住' 诇专' 讗讞讗 讘"讬 诪转谞讬' 讚砖讘转 诇讗 讘讻诇 讙讜谞讬. 讘讬专讜砖诇诪讬 诪驻专砖 诇专讘 讗讞讗 讘"讬 讻转讘 注"讙 讻转讘 驻讬' 讘' 讗讜转讬讜转 讝讛 诇诪注诇讛 诪讝讛 讜诇讗 讝讛 讘爪讚 讝讛 讗讜 讝讛 讘转讜讱 讝讛 讻讙讜谉 砖谞讻转讘 讚诇"转 讘转讜讱 讛讘讬转 注"砖:


讜讻讬 诪驻谞讬 砖讗谞讜 诪讚诪讬谉 谞注砖讛 诪注砖讛 驻讬专砖"讬 讙诐 讘砖讘转 讙讜驻讬' 诇讗 讛讬讛 诪讞讬讬讘 讞讟讗转. 讜讗"讻 爪"注 注诇 讛专诪讘"诐 讚驻住拽 诇讛讚讬讗 讚讬讜 注"讙 住拽专讗 讞讬讬讘 讞讟讗转. 讜谞专讗讛 讚诪驻专砖 讻讚诪砖诪注 讘讬专讜砖诇诪讬 讚专' 讬讜讞谞谉 讛砖讬讘 诇专"诇 诪驻谞讬 砖讛讜讗 诪讚诪讛 讙讟 诇砖讘转 谞注砖讛 诪注砖讛 讻讬 讗讬谞谉 讚讜诪讬谉 讗注"驻 砖诇注谞讬谉 砖讘转 讞讬讬讘 讞讟讗转 讘讙讟 诇讗 讛讜讛 讻转讬讘讛 讜讛讚注转 谞讜讟讛 诇讻讱 讚讘讙讟 讻转讬讘讛 讻转讬讘 讜爪专讬讱 拽讘诇讛 讛诇"诪 诪讛 谞拽专讗 讻转讬讘讛 诪砖讗"讻 讘砖讘转 诇讗 讻转讬讘 诇砖讜谉 讻转讬讘讛 讗诇讗 讻诇 诪诇讗讻讛 讚讛讜讛 讘诪砖讻谉 讞讬讬讘讬诐 注诇讬'. 讜讛谞讛 讗驻讬' 谞讬诪讗 讚讬讜 注"讙 讚讬讜 讛讜讛 讻转讬讘讛 诇注谞讬谉 讙讟 讜住"转 诪"诪 讘诪砖讻谉 诇讗 讛讜讛 讚诇诪讛 讬注砖讜 诇讜讬讬诐 驻注讜诇讛 讘讟讬诇讛 讗讞专 砖讻讘专 谞讻转讘 讚讬讜 注"讙 讛拽专砖 诇诪讛 讬讞讝专讜 诇讬讻转讘讜 注"讻 讚讬谉 讛讜讗 砖讬驻讟讜专 讘砖讘转. 讜讻谉 讘讛讬驻讜讱 讗驻讬' 讗诐 讚讬讜 注"讙 住拽专讗 诇讗 讛讜讛 讻转讬讘讛 诇注谞讬谉 住"转 讜讙讟 诪"诪 讘诪砖讻谉 讻砖讛讬讛 讻转讘 砖注"讙 拽专砖讬诐 讜诇讗 讬讻诇讜 诇讛讻讬专讜 讘讟讜讘 讞讝专讜 讜谞转谞讜 注诇讬讜 讚讬讜 讜讗"讻 讘砖讘转 讻讛"讙 讞讬讬讘. 讜讗诪谞诐 诪"诪 讬驻讛 讻转讘 转讜住' 讚讬讜 注"讙 讚讬讜 讻砖讛砖谞讬 诪转拽谉 讬讜转专 讛讜讛 讻讚讬讜 注"讙 住拽专讗 讗注"讙 讚诇讜讬诐 诇讗 讻转讘讜 讚讬讜 注"讙 讚讬讜 诪"诪 讛专讬 讻转讘讜 讚讬讜 注"讙 讻转讘 讻讛讛 诇讛讻讬专 讛注诇讬讜谉 讘讟讜讘. 讜诪诪讬诇讗 讛"讛 讻诇 砖讛注诇讬讜谉 诪转注诇讛 讬讜转专 诪谉 讛转讞转讜谉 讞讬讬讘 注诇讬讜. 讜讙诐 诪"砖 转讜住' 讘拽讜砖讬转' 讚诪讚诪讛 讙讟讬谉 诇砖讘转 讗注"讙 讚诇讗 讚诪讬 讻谞"诇 诪"诪 讛拽砖讜 诇住"讚 讚专"诇 讚讛讜讛 诪讚诪讛 诇讛讜:


讗转诪专 注讚讬诐 砖讗讬谉 讬讜讚注讬诐 诇讞转讜诐. 讗住讜驻专 砖讗讬谞讜 讬讜讚注 诇讻转讜讘 诇讗 拽讗 诪讬讘注讬 诇讬' 诪砖讜诐 讚讗"讻 讗讜转讜 讛专讜砖诐 讘讗讘专 讜讘专讜拽 讬讛讬' 讛讜讗 讛住讜驻专 讜讬讻转讜讘 讛讙讟 讚讗驻讬' 讗砖讛 讻砖专讛 诇讻转讜讘 讛讙讟 讜讞砖讜"拽 注讬讬谉 诇拽诪谉 讻"讙 注"讗 讜诪讜诪专 讚驻住讜诇 诇讗 砖讻讬讞. 讗讘诇 注讚讬诐 砖驻讬专 诪砖讻讞转 讚驻住讜诇讬 注讚讜转 讬专砖诪讜 讘专讜拽 讜讛讻砖专讬诐 讬讻转讘讜 注"讙. 讜注讜讚 谞"诇 讚讘讻转讬讘讛 讚驻住讜诇 诪谉 讛转讜专讛 砖诇讗 诇砖诪讛 诇专"讗 讚注"诪 讻专转讬 讗"讻 讻' 注诇讬讜谉 诪转拽谉 讬讜转专 讜诇专讗讘"讬 讗驻讬' 专讘谞谉 诪讜讚讬诐 讚讛讜讛 讻转讘 讜讬讻讜诇 诇讻转讜讘 讘住拽专讗 讜注"讙 讘讚讬讜. 诪砖讗"讻 讘讞转讬诪转 注讚讬诐 诇专"讗 讚诇讗 讘注讬 诇砖诪讛 讗诇讗 诪砖讜诐 诪讝讜讬讬祝 诪转讜讻讜 讙讝讬专讛 讗讟讜 讻转讬讘讛 讻诪"砖 转讜住' 诇注讬诇 讚' 注"讗 住讜祝 讚"讛 诪讜讚讛 讜讻讜' 讗"讻 诪注讬拽讜专 讙诐 讻' 讛转讞转讜谉 讛讬讛 讻砖专 讚诇讗 讘注讬 诇砖诪讛. 讜讛注诇讬讜谉 讗讬谞讜 诪转讜拽谉 讻诇 讻讱 诪砖讜"讛 诇讬讘注讬 诇讬'. 讜爪"注 讘砖讟专讜转 讚诇讗 讛讜讛 讗诇讗 诇专讗讬' 讘注诇诪讗 讜诇讗 讗讬讘专讬 住讛讚讬 讗诇讗 诇砖拽专讬 诪"讟 诇诪讬驻住讬诇 讻转讘 注"讙 讻转讘. 砖讜讘 诪爪讗转讬 砖谞转拽砖讛 讘讝讛 讛讙讗讜谉 诪讜讛' 讬讜谞转谉 讘住驻专讜 讘谞讬 讗讛讜讘讛 讜诇讗 诪爪讗 讬讬砖讜讘:


诪拽专注讬谉 诇讛谉 谞讬讬专. 诇驻讬 讛谞专讗讛 诪讛驻讜住拽讬诐 诪拽专注讬' 讛讜讗 讛讟讜讘 砖讘讻讜诇谉 讜砖诪讜讗诇 诪拽讬诇 讗驻讬' 讘讗讘专. 讜专"驻 诪讞诪讬专 讘讗讘专 诇讗 讗诇讗 讘专讜拽 讗讘诇 注讻"驻 诪拽讬诇 诪驻讬 诪专讘 讚诪拽专注讬谉 讛讜讗 讛注爪讛 讛讬讜转专 讟讜讘讛. 讜专诪讘"诐 驻住拽 讻诪注砖讛 专讘 讚专"驻 讚讗驻讬' 讘专讜拽 住讙讬' 讜诪讻"砖 诪拽专注讬谉. 讜讘驻讻"讚 诪讛诇' 诪诇讜讛 讜诇讜讛 讻' 讙讘讬 砖讗专讬 砖讟专讜转 诪谞讙讚讬' 讗驻讬' 讘诪拽专注讬谉 讜诪讻"砖 讘专讜拽 讚讙专注 诪诪拽专注讬谉. 讜诇驻"讝 爪"诇 讘专讬讬转讗 讚转谞讬' 讻讜讜转讬' 讚专讘 诪拽专注讬谉 诇讗 转讬拽砖讬 讗讚砖诪讜讗诇 讜专"驻 讚住"诇 讘专讜拽 谞诪讬 讬"诇 讘专讬讬转讗 讘砖讗专讬 砖讟专讜转 诪讬讬专讬 讜砖诐 诇讗 讛转讬专讜 讗诇讗 诪拽专注讬谉 讜讗转讗 专"讙 讜讗诪专 讗驻讬' 诪拽专注讬谉 诇讗 讛转讬专讜 讗诇讗 讘讙讟讬谉. 讗讱 讞讻诪讬诐 住"诇 诇讛转讬专 诪拽专注讬谉 讘砖讗专 砖讟专讜转 讗讘诇 讘讙讟 诪讜讚讜 诇专"驻 讚砖专讬 讘专讜拽:


讜砖诪讜讗诇 讗诪专 讘讗讘专. 讘讟讜专 讘砖诐 讛专诪"讛 讚讘诇讗 讚讜讞拽 诇讗 讬注砖讛 讘讗讘专 讜专讜拽 诪砖讜诐 讙讝讬专转 住讬拽专讗. 讜诇驻"讝 讗驻砖专 诇讬讬砖讘 驻住拽 讛专诪讘"诐 讚讻' 讘讗讘专 讻砖专 讜讗讬谞讜 诪讞诇拽 讘讬谉 讗讘专 诇诪讬讗 讚讗讘专讗. 谞"诇 讚住"诇 讚讘住讬拽专讗 驻住讜诇 诇讙诪专讬 讻讬讜谉 讚住讬拽专讗 讻砖专 讘讙讟 诇讻转讞诇讛 讗"讻 讚讬讜 注诇 讙讘讬讜 讗讬谉 讛注诇讬讜谉 诪转拽谉 讬讜转专 诪讛转讞转讜谉 专拽 讘诪讛 砖讝讛 住讬拽专讗 讜讝讛 讚讬讜 讜注诇 讝讛 讗诪专 专' 讬讜讞谞谉 诇讗 诪驻谞讬 砖讗谞讜 诪讚诪讬谉 谞注砖讛 诪注砖讛. 讗讱 讘讗讘专讗 砖讗讬谞讜 讻砖专 诇讻转讞诇讛 讗"讻 讚讬讜 砖注"讙 诪转拽谉 讟驻讬 讛"诇 诇讗讻砖讜专讬 诪讚讬谞讗 讘讞转讬诪转 注讚讬诐 诇讻诇 讛驻讞讜转 讜讛讗 讚驻专讬讱 砖"住 讜讚讞讬拽 讛讗 讘讗讘专讗 讛讗 讘诪讬讗 讚讗讘专讗. 讛讬讬谞讜 诪砖讜诐 讚注讻"驻 讛"诇 诇诪讙讝专 讗讘专讗 讗讟讜 注"讙 住讬拽专讗 讚驻住讜诇 诇讙诪专讬 注"讻 诪讜拽讬 诇讬' 讘讗讘专讗 诪诪砖 讜注"讻 诇讗 讙讝专讬谞谉 讗诇讗 诪讬讗 讚讗讘专讗 讗讟讜 诪讬讗 讚住讬拽专讗 讚讛讜讛 爪讘注 讻诪讜转讜 讗讘诇 讗讘专讗 讬讘砖 砖专讜砖诪讬谉 讘讜 诇讗 诪转讞诇祝 讘爪讘注 讚住讬拽专讗. 谞诪爪讗 诇驻"讝 诇注谞讬谉 讛讻砖专 讻转讬讘转 讛讙讟 讗讬谉 讞讬诇讜拽 讘讬谉 讗讘专讗 诇诪讬讗 讚讗讘专讗 专拽 诇注谞讬谉 注讚讬诐 砖讗讬谞诐 讬讜讚注讬诐 诇讞转讜诐 讘注讬 诇讞诇讜拽 讘讬谞讬讛诐 诇砖诪讜讗诇 讜讗谞谉 拽讬讬"诇 讻专讘 驻驻讗 讚讜拽讗 讘专讜拽 讜诇讗 讘讗讘专讗 讻诇诇 讜诪讬讜砖讘 讛专诪讘"诐:





驻谞讬 讬讛讜砖注

讙诪专讗 讻讚讗讬 讛讜讗 专"砖 诇住诪讜讱 注诇讬讜 讘砖注转 讛讚讞拽. 讜拽砖讛 讻讬讜谉 讚专' 砖诪注讜谉 讙讜驻讗 诇讗 诪讻砖讬专 讗诇讗 诪砖讜诐 讚住"诇 诪砖注讛 砖谞转谉 注讬谞讬讜 诇讙专砖讛 讗讬谉 诇讜 驻讬专讜转 讗讘诇 讛讬讻讗 讚砖讬讬讱 讞砖砖 驻讬专讜转 驻讜住诇 讗祝 讘讚讬注讘讚 讻讚拽转谞讬 讘讛讚讬讗 讚驻讜住诇 讘讻诇 讛砖讟专讜转 讜讗"讻 专讬讘"诇 诇注谞讬谉 驻讬专讜转 诪讗讬 拽住讘专 讘讙讬讟讬谉 讗讬 住"诇 诇讙诪专讬 讻专"砖 讗驻讬诇讜 诇讻转讞诇讛 诇讬转讻砖专 讜注讜讚 讛讜讬 诇谉 诇诪讬驻住拽 诇注谞讬谉 驻讬专讜转 讻讜讜转讬讛 讚讘讻诇 讚讜讻转讗 拽讬"诇 讻专讬讘"诇 讙讘讬 专' 讬讜讞谞谉 讜注"讻 讚住讜讘专 讻专讘谞谉 讚诪讜爪讬讗讬谉 诇驻讬专讜转 诪砖注转 讛讞转讬诪讛 讗讜 诪砖注转 讛谞转讬谞讛 讜讗"讻 讛讬讗讱 砖讬讬讱 诇讛讻砖讬专 讘砖注转 讛讚讞拽 讻讬讜谉 讚住讜祝 住讜祝 讗讬讻讗 驻住讬讚讗 讚诇拽讜讞讜转 诇注谞讬谉 驻讬专讜转 讜专"砖 讙讜驻讗 驻讜住诇 讻讛"讙 讜谞专讗讛 讚讘讗诪转 住讜讘专 专讬讘"诇 讚诇讗 砖讬讬讱 讻诇诇 诇驻住讜诇 诪讟注诐 讞砖砖讗 讚驻讬专讜转 讗讬 诪砖讜诐 讚住讜讘专 诇讙诪专讬 讻专' 讬讜讞谞谉 讚诪砖注转 谞转讬谞讛 讻驻讬专砖"讬 讝"诇 讚讘注讬 诇讗转讬讬 专讗讬讛 讗讬诪转 诪讟讗 讙讬讟讗 诇讬讚讛 讗讜 讻驻讬' 讛转讜住驻讜转 讚讗讬转 诇讬讛 拽诇讗 砖诇讗 谞诪住专 讘讬讜诐 讛讻转讬讘讛 讜诇讗 砖讬讬讱 讻诇诇 讞砖砖讗 讚驻讬专讜转 讗讜 砖住讜讘专 讚讗祝 讛讬讻讗 讚砖讬讬讱 讞砖砖讗 讚驻讬专讜转 讗讬谉 诇驻住讜诇 讘讚讬注讘讚 诪砖讜诐 讛讗讬 讞砖砖讗 讜讛讗 讚拽讗诪专 讻讚讗讬 讛讜讗 专"砖 诇住诪讜讱 注诇讬讜 讘砖注转 讛讚讞拽 讛讬讬谞讜 诇注谞讬谉 讘转 讗讞讜转讜 诇讞讜讚 讚诇专讘谞谉 驻住诇讬谞谉 诪砖讜诐 讘转 讗讞讜转讜 讗祝 讘讚讬注讘讚 讜专"砖 诇讗 讞讬讬砖 诇讘转 讗讞讜转讜 诇驻住讜诇 讗祝 砖诇讗 讘砖注转 讛讚讞拽 讜专讬讘"诇 住讜讘专 讚驻住讜诇 诇讻转讞讬诇讛 讻专讘谞谉 讜诇注谞讬谉 讚讬注讘讚 讘砖注转 讛讚讞拽 住讜讘专 讻专' 砖诪注讜谉 讚讘砖注转 讛讚讞拽 诇讗 驻住诇讬谞谉 诪砖讜诐 讘转 讗讞讜转讜 讻谉 谞"诇 讜讛讘讬转 砖诪讜讗诇 讘讗"注 住讬' 拽"诇 谞诇注"讚 讚诇讗 讚拽 砖驻讬专 讘讛讗 讜讚讜"拽. 诪讬讛讜 讻诇 讝讛 诇驻讬专砖"讬 讜转讜住驻讜转 诇注讬诇 讚讞讬讬砖讬谞谉 砖诪讗 驻讬讬住 诪讛 砖讗讬谉 讻谉 诇驻讬 诪"砖 诇注讬诇 讘砖诐 讛专砖讘"讗 讝"诇 讘讞讬讚讜砖讬讜 讚讛讗讬 砖诪讗 驻讬讬住 讛讬讬谞讜 诪砖讜诐 讞砖砖讗 讚驻讬专讜转 讗"讻 讗"讗 诇驻专砖 讚专讬讘"诇 住讜讘专 诇注谞讬谉 讛讜爪讗转 驻讬专讜转 讻专讘谞谉 讚讗"讻 诪讗讬 诪拽砖讛 讛砖"住 讜讛讗诪专 专"诇 诇讗 讛讻砖讬专 专' 砖诪注讜谉 讗诇讗 诇讗诇转专 讻讜' 讜诪讗讬 拽讜砖讬讗 讛讗 专"诇 诇讗 讗讬讬专讬 讗诇讗 讗诇讬讘讗 讚专"砖 讚诇讚讬讚讬讛 砖讬讬讱 讞砖砖讗 讚驻讬专讜转 诪砖讗"讻 诇专讬讘"诇 讚讗讬讬专讬 讗诇讬讘讗 讚专讘谞谉 讚诇讗 砖讬讬讱 讞砖砖讗 讚驻讬专讜转 讗"讻 讗驻讬' 诪讻讗谉 讜注讚 注砖专讛 讬诪讬诐 讬砖 诇讛讻砖讬专 讘砖注转 讛讚讞拽 讚诇讗 讞讬讬砖讬谞谉 诇讘转 讗讞讜转讜 讜讬砖 诇讬讬砖讘 讜讚讜"拽:


转讜住驻讜转 讘讚"讛 讚讬讜 讚讬讜转讗 讻讜' 讚诇讗 转谞讬 讗诇讗 讛谞讱 讚诇讗 转谞讬 讘诪转谞讬转讬谉 注讚 讻讗谉 诇砖讜谞讜. 讜诇讻讗讜专讛 诇砖讜谉 诪讬讜转专 讛讜讗 讚讘驻砖讬讟讜转 诪爪讬 诇讚讬讬拽 诪讚诪专讘讬谞谉 诇讛 诪专讬讘讜讬讗 讚诪转谞讬转讬谉 讚拽转谞讬 讘讻诇 讚讘专 砖讗讬谞讜 诪转拽讬讬诐 诇讗转讜讬讬 讛讗 讚专' 讞谞讬谞讗 讗诇诪讗 讚注驻爪讗 诇讗讜 讛讬讬谞讜 讚讬讜转讗 讗诇讗 诪砖讜诐 讚讗驻砖专 诇讚讞讜转 讚专讬讘讜讬讗 讚诪转谞讬' 诇讗 拽讗讬 讗诇讗 诇注谞讬谉 诪讬 讟专讬讗 诇讞讜讚 讗讘诇 注驻爪讗 讛讬讬谞讜 讚讬讜转讗 诇讻讱 讛讜爪专讻讜 诇驻专砖 讚诇讗 拽转谞讬 讗诇讗 讛谞讱 讚诇讗 转谞讬 讘诪转谞讬转讬谉 讻谉 谞"诇 诇讬讬砖讘 讘讚讘专讬 讛转讜住' 讗讘诇 讻讘专 讻转讘 讛讙讛转 讗砖讬专"讬 诇讚讞讜转 专讗讬讬转 讛转讜住驻讜转 讜讗"讻 讬砖 诇讛讻砖讬专 讘讚讬讜 砖诇谞讜 注"砖:


讘讚"讛 拽谞拽谞转讜诐 讻讜' 讜讗讬谉 谞专讗讛 讚诇讗 转谞讬 讘讘专讬讬转讗 讗诇讗 讛谞讱 讚诇讗 转谞讬 讘诪转谞讬' 注讻"诇. 讜讬砖 诇讚拽讚拽 诪讗讬 驻砖讬讟讜转讗 讚诇讗 转谞讬 讘讘专讬讬转讗 讗诇讗 讛谞讱 讚诇讗 转谞讬 讘诪转谞讬转讬谉 讚讻诪讛 驻注诪讬诐 诪爪讬谞讜 讘讘专讬讬转讗 讙"讻 诪诪讛 砖砖讜谞讛 讛转谞讗 讘诪砖谞讬讜转 讜谞拽讬讟 诇讛讜 讘砖讘讬诇 讚讘专 砖谞转讞讚砖. 诪讬讛讜 讬"诇 讚讚讬讬拽讜 讛讻讗 诪讚拽转谞讬 讘砖讬讞讜专 诇讘住讜祝 讜讘讻诇 讚讜讻转讗 诪爪讬谞讜 砖讚专讱 讛转谞讗 诇砖谞讜转 讚专讱 诇讗 讝讜 讗祝 讝讜 讜讗讬 讗讬转讗 讚砖讬讞讜专 讛讬讬谞讜 拽谞拽谞转讜诐 讗"讻 谞专讗讛 讚注讚讬祝 诪讗讘专 讜砖讞讜专 讚诇讗 拽转谞讬 讘诪转谞讬转讬谉 讘砖讜诐 讚讜讻转讗. 讗诇讗 讚讬砖 诇讚拽讚拽 诇驻"讝 诪谞讗 诇讬讛 诇转诇诪讜讚讗 诇专讘讜讬讬 诪专讬讘讜讬讗 讚诪转谞讬转讬谉 诪讬 讟专讬讗 讜注驻爪讗 讚诇诪讗 专讬讘讜讬讗 讚诪转谞讬' 讗转讗 诇专讘讜讬讬 讗讘专 讜砖讞讜专 讚讘专讬讬转讗 讜讘砖诇诪讗 诇驻讬专砖"讬 讝"诇 讬砖 诇讜诪专 讻讬讜谉 讚砖讬讞讜专 讛讬讬谞讜 拽谞拽谞转讜诐 讗"讻 注"讻 讗讘专 讜砖讞讜专 注讚讬驻讬 诪砖讬讞讜专 诪讚讗拽讚诪讬谞讛讜 讜诪诪讬诇讗 讚诇讗 砖讬讬讱 诇诪讬诪专 讚诇讗 讗转讜 讗诇讗 诪专讬讘讜讬讗 讚诪转谞讬' 讚讛讗 砖讬讞讜专 拽转谞讬 讘讛讚讬讗 讜讻"砖 讗讘专 讜砖讞讜专 讗注"讻 讚专讬讘讜讬讗 讚诪转谞讬' 诇诪讬 讟专讬讗 讜注驻爪讗 讗讘诇 诇驻讬' 讛转讜住驻讜转 拽砖讬讗 讜讬砖 诇讬讬砖讘 讜讚注 砖讛专诪讘"诐 讝"诇 讻转讘 讚讛谞讬 讚拽转谞讬 讘讘专讬讬转讗 诇讗 诪讬转讻砖专讜 讗诇讗 讘讚讬注讘讚 讜讻转讘 讛诪讙讬讚 诪砖谞讛 讚讛讬讬谞讜 讚诇讗 拽讗诪专 讛砖"住 讚诪专讬讘讜讬讗 讚诪转谞讬转讬谉 拽讗转讬讬谉 注"砖:


讘讚"讛 讚讬讜 注"讙 讚讬讜 转讬诪讗 讚讛讻讗 诪砖诪注 讻讜' 讜讗讜专"讬 讚诇拽诪谉 讜讚讗讬 砖讻转讘 讛专讗砖讜谉 讛讬讛 砖诇讗 诇砖诪讛 讻讜' 注讻"诇. 讜讻转讘 诪讛专砖"讗 讝"诇 讚诇驻"讝 讛讗 讚讘注讬 讘住诪讜讱 专"诇 诪专"讬 注讚讬诐 砖讗讬谉 讬讜讚注讬诐 诇讞转讜诐 诇讗 讗讬讬专讬 讗诇讗 讻专讘 讞住讚讗 讜讗诇讬讘讗 讚专讘谞谉 讚诇专讘讬 讗讞讗 驻砖讬讟讗 讚讛讜讬 讻转讘 诇讻"注 讻讬讜谉 砖讛专讗砖讜谉 讛讬讛 讘驻住讜诇 讚讜讚讗讬 讘讛讻讬 讗讬讬专讬 讘注谞讬谉 砖讗"讗 诇讛讻砖讬专 注"讬 讞转讬诪转 讛专讗砖讜谞讬诐 讜诇驻"讝 讬砖 诇转诪讜讛 讘注讬拽专 诪讬诇转讗 讚讛转讜住驻讜转 讻讬讜谉 讚讗转讜 诇讛讜 砖驻讬专 讛讗讬讘注讬讗 讚专"诇 讜专"讬 讗诇讬讘讗 讚专讘 讞住讚讗 讜讻专讘谞谉 讗"讻 讛讗讬 诪讬诪专讗 诪讚讬讜 注"讙 讚讬讜 谞诪讬 讛讜讬 诪爪讬 诇讗讜拽诪讬 讻专讘 讞住讚讗 讜讗诇讬讘讗 讚专讘谞谉 讜讗讛讛讬讗 诪转谞讬转讬谉 讚砖讘转 拽讗讬 讚拽转谞讬 讻转讘 注"讙 讻转讘 驻讟讜专 讜诪驻专砖讬 诇讛 专"讬 讜专"诇 讘讛谞讱 讙讜讜谞讬 讚诪驻专砖 讛讻讗 讜诪转谞讬转讬谉 讚讛转诐 诪讜拽诪讬谞谉 诇讛 讘讛讚讬讗 讘诪拽讜诪讛 讻专讘谞谉. 诪讬讛讜 诇讜诇讗 驻讬专讜砖 诪讛专砖"讗 讝"诇 谞"诇 讘讻讜讜谞转 讛转讜住驻讜转 讚讛讗讬讘注讬讗 讚讘住诪讜讱 谞诪讬 诪讬转讜拽诪讗 讗诇讬讘讗 讚讻"注 讜诇讗 讚诪讬 诇讙讟 砖谞讻转讘 砖诇讗 诇砖诪讛 讚讛转诐 讜讚讗讬 讻转讘 讛讗讞专讜谉 注讬拽专 讻讬讜谉 砖讗讬谞讜 爪专讬讱 注讜讚 诇讻转讘 讛专讗砖讜谉 讜讗讚专讘讗 诪讻讜讬谉 诇诪讜讞拽讜 诪砖讗"讻 讘注讚讬诐 砖讗讬谉 讬讜讚注讬诐 诇讞转讜诐 讗"讗 诇谞讜 诇讜诪专 讘砖讜诐 注谞讬谉 砖讛讻转讘 讛讗讞专讜谉 注讬拽专 讻讬讜谉 讚讗"讗 诇讜 讘诇讗 讻转讘 讛专讗砖讜谉 讜注讬拽专 讛讻转讬讘讛 砖诇 专讗砖讜谞讬诐 讛讜讗 讜讻讛"讙 讗诪专讬' 诇讛讚讬讗 讘讬专讜砖' 讜诇讗讜 讻转讘 讛专讗砖讜谞讬诐 讛讜讗. 讗诇讗 讚诇驻"讝 讬砖 诇讚拽讚拽 诇诪讛 讛讜爪专讱 专' 讬讜讞谞谉 诇讜诪专 讜讻讬 诪驻谞讬 砖讗谞讜 诪讚诪讬谉 谞注砖讛 诪注砖讛 讜转讬驻讜拽 诇讬讛 讚诇讗 讚诪讬 讗诇讗 诪砖讜诐 讚谞专讗讛 讚讘讚讬讜 注"讙 住讬拽专讗 谞诪讬 诪讞讬讬讘 诇讬讛 专' 讬讜讞谞谉 讘讻诇 注谞讬谉 讜诪砖讜诐 讚谞住转诇拽 诪注砖讛 讛专讗砖讜谉 诪砖"讛 讛讜爪专讱 诇讜诪专 讜讻讬 诪驻谞讬 砖讗谞讜 诪讚诪讬谉 讜讚讜"拽 讜注讬讬谉 讘专诪讘"诐 讝"诇 讜转讚注 讚讛讻讬 讛讜讗 讚讗讬 讻驻讬专讜砖 诪讛专砖"讗 讝"诇 转讬拽砖讬 诇专讘 讗讞讗 诪讘专讬讬转讗 讚讘住诪讜讱 讚诪砖诪注 讚讗祝 讘讙讬讟讬谉 诇讗 诪讻砖专讬谞谉 讗诇讗 诇拽专讜注 谞讬讬专 讞诇拽 讗讘诇 诇讗 讘讻转讘 注"讙 讻转讘 讜诇砖讬讟转 诪讛专砖"讗 讗诇讬讘讗 讚专讘 讗讞讗 诇讻"注 讻砖专 讗祝 讘讻转讘 注"讙 讻转讘 讻讬讜谉 砖诪转拽谉 诇注谞讬谉 诇砖诪讛 讗注"讻 讻讚讻转讬讘谞讗 讚讘讻讛"讙 砖讗讬谉 讛砖谞讬 讬讻讜诇 诇讞转讜诐 诇讗 砖讬讬讱 诇讜诪专 讚讻转讘 讛砖谞讬 注讬拽专 讗诇讗 讛讬讻讗 砖诪转拽谉 讘讙讜祝 讛讻转讘 讛讜讗 讚诪讬讘注讬讗 诇讛讜 讻讙讜谉 讚讬讜 注"讙 住讬拽专讗 讜诪住拽讬谞谉 讚讗住讜专 讜诇讗 砖专讬 讗诇讗 诪拽专注讬谉 讗讜 讘专讜拽 讜讻诪讜 砖讗讘讗专 讘住诪讜讱 讻谉 谞"诇 谞讻讜谉 诇砖讬讟转 讛转讜住' 讜注讬讬谉 诪"砖 讛专诪讘"诐 讝"诇 讘讛诇' 讙讬讟讬谉 讜讘诪讙讬讚 诪砖谞讛 砖诐 讜讚讜"拽:





讬诐 砖诇 砖诇诪讛

讚讬谉 讚讻讜转讘讬谉 讛讙讟 讘讻诇 讚讘专 砖专讬砖讜诪讜 谞讬讻专 讘讚讬讜 讘住诐 讘住讬拽专讗 讜讘拽讜诪讜住 讜讘拽谞拽谞转讜诐 讘讻诇 讝讛 讻讜转讘讬谉 讗驻讬诇讜 诇讻转讞讬诇讛 讗讘诇 讘讛讬转讜讻转 讗讘专 诪注讜专讘讬诐 讘诪讬诐 讜讘砖讬讞讜专 讜讘砖讞讜专 讜讘诪讬 讟专讬' 讜讘讗驻爪注 讻砖专 讘讚讬注讘讚 讗讘诇 讗讬谉 讻讜转讘讬谉 讘讜 诇讻转讞诇讛 讜诪讬 注驻爪讬诐 讚讻砖专 讛讬讬谞讜 注诇 拽诇祝 砖讗讬谞讜 诪注讜驻抓 讗讘诇 讗诐 讛讜讗 诪注讜驻抓 诇讗. 讗讬谉 讻讜转讘讬谉 诇讗 讘诪砖拽讬诐 讜诇讗 讘诪讬 驻讬专讜转:


诪转谞讬转讬谉 讘讻诇 讻讜转讘讬谉 讘讚讬讜 讘住讬拽专讗 讘拽讜诪讜住 砖讛讜讗 砖专祝 讗讬诇谉 讜讘拽谞拽谞转讜诐 砖讛讜讗 讞专转讗 讚讗讜砖讻驻讬 讜驻讬' 专"转 讜专"讬 砖讛讬讗 拽专拽注 讬专讜拽讛 砖拽讜专讬诐 讜讬专讬讗讜诇讛 讘诇注"讝 讜讘讻诇 讚讘专 砖讛讜讗 砖诇 拽讬讬诪讗. 讗讬谉 讻讜转讘讬诐 诇讗 讘诪砖拽讬诐 讜诇讗 讘诪讬 驻讬专讜转 讜诇讗 讘讻诇 讚讘专 砖讗讬谞讜 砖诇 拽讬讬诪讗 注诇 讛讻诇 讻讜转讘讬谉 注诇 注诇讛 砖诇 讝讬转 讜注诇 讛拽专谉 砖诇 驻专讛 讜谞讜转谉 诇讛 讗转 讛驻专讛 注诇 讬讚 砖诇 注讘讚 讜谞讜转谉 诇讛 讗转 讛注讘讚 专"讬 讛讙诇讬诇讬 讗讜诪专 讗讬谉 讻讜转讘讬谉 诇讗 注诇 讛讚讘专 砖讬砖 讘讜 专讜讞 讞讬讬诐 讜诇讗 注诇 讛讗讜讻诇讬诐 讜诪住拽讬谞谉 讜讘讻诇 讚讘专 砖讛讜讗 砖诇 拽讬讬诪讗 诇讗转讜讬讬 诪讗讬 诇讗转讜讬讬 讛讗 讚专讘 讞讬谞谞讗 讻转讘 讘诪讬 讟专讬讗 讜讗驻爪讗 讻砖专 诪讬 讟专讬讗 讛谉 讙砖诪讬诐 讛谞砖讗专讬诐 注诇 讛讙讙讜转 诇"讗 诪讬诐 砖砖讜专讬谉 讘讛 驻专' 讻注讬谉 讗驻爪讗 讜讚讜拽讗 讘诪讙讬诇转讗 讚诇讗 讗驻讬爪讗 讗讘诇 讗驻讬爪讛 诇讗 讚拽"诇 讗讬谉 诪讬 诪讬诇讬谉 注"讙 诪讬 诪讬诇讬谉 转谞讬 专' 讞讬讬讗 讻转讘讜 讘讗讘专 讘砖讞讜专 砖讛讜讗 驻讞诪讬' 讜讘砖讬讞讜专 砖讛讜讗 讗讚专诪"谞讟 讻砖专 讜讛讜讗 住诐 砖诪砖讞讬专讬诐 讘讜 讛专爪注谞讬诐 诪谞注诇讬讛诐 讜讛讗 讚拽转谞讬 讘讗讘专 驻讬' 专砖"讬 砖砖祝 讛注讜驻专转 讘诪讬诐 讜诪砖讞讬专讬谉 诪砖诪注 讗讘诇 讻转讘 讘注讜驻专 注爪诪讜 诇讗 讛讜讬 讻诇诇 讻转讘 讜讻谉 诪讜讻讞 诪讚讘专讬 讛讟讜专 讜讛专诪"讛 砖诪讚诪' 讻转讬讘转 讛讗讘专 诇专讜拽 讻诪讜 砖讗讻转讜讘 诇拽诪谉 讜讚注转 讛专诪讘"诐 讚讘讗讘专 讜砖讬讞讜专 讜砖讞讜专 讻砖专 讘讚讬注讘讚 讻讚诪砖诪注 诇讬砖谞讗 讚讻砖专 讗讘诇 诪讬 讟专讬讗 讜讗驻爪讗 讻讜转讘讬诐 讗驻讬诇讜 诇讻转讞诇讛 讚诪转谞讬' 讘诇讻转讞诇讛 讗讬讬专讬 讚转谞讬 讘讻诇 讻讜转讘讬诐 讜转谞讬讗 讻诇 讚讘专 砖讛讜讗 砖诇 拽讬讬诪讗 诇讗转讜讬讬 诪讬 讟专讬讗 讜讗驻爪讗 讜讛讟讜专 讻转讘 讜讗讬谞讜 谞专讗讛 讻谉 诪讚讘专讬 讛专讗"砖 讝"诇 讜诇讗 讬讚注谞讗 诪诪讛 诇拽讞 讝讜 讻讬 讗讬谉 诇讜 砖讜诐 专讗讬' 讗诇讗 砖讛专讗"砖 诇讗 讞讬诇讜拽 讘讬谞讬讛谉 讘诪讬讚讬 讜讗谞讬 讗讜诪专 砖讘讜讚讗讬 诇讬砖谞讗 讚讻砖专 诪砖诪注 讚讬注讘讚 讜讗驻讬诇讜 讛讗 讚讗诪专 专讘 讞讬谞谞讗 谞诪讬 讘讚讬注讘讚 讛讜讗 讜讛讗 转谞讬 讻砖专 讜讗祝 讚诪讬讬转讬 讘讻诇诇讗 讚诪转谞讬' 讗讬谉 讝讜 专讗讬讛 讚诇讗 讗讬讬转讬 讗诇讗 诇讗讻砖讜专讬 讘讚讬注讘讚 砖讛讜讗 讘讻诇诇 讚讘专 砖诇 拽讬讬诪讗 诇讗驻讜拽讬 诪讚讘专 砖讗讬谞讜 砖诇 拽讬讬诪讗 讚讗驻讬诇讜 讘讚讬注讘讚 讗讬谞讜 讻砖专 讜诪"讛 讗讬讬转讜 讛转谞讗 讘讻诇诇 讜诇讗 转谞讬 诇讛讜 讘诪转谞讬' 讘讛讚讬 讗讬谞讱 讜诪"讛 转谞讬 谞诪讬 专' 讞讬谞谞讗 讙讘讬讬讛讜 讻砖专 讜诇讗 驻讬' 讚讻诇诇讗 讚诪转谞讬' 讗讬讬转讬 诪讬 讟专讬讗 讜讗驻爪讗 讗诇讗 诪砖讜诐 砖讗讬谞诐 讚讜诪讬诐 诪诪砖 诇讻诇诇讗 讚诪转谞讬' 讚讗讬讬专讬 讘诇讻转讞诇讛 讜讛住讘专讗 谞讜转谞转 讚讗驻讬诇讜 诪讬 讗驻爪讗 诇讞讜讚 讗讬谞讜 讻砖专 诇讻转讞诇讛 讞讚讗 讚讗讬谞讜 讻转讜讘 讻专讗讜讬 诇讛讬讜转 讘住驻专 讜讙诐 讗讬讻讗 诇诪讬讙讝专 砖诪讗 讬讻转讜讘 注诇 拽诇祝 讛诪注讜驻抓 讚讗讬谞讜 讻转讘 讻诇诇 讜讗讬谉 诇讛拽砖讜转 讗"讻 诇诪讛 讗诪专 讛转诇诪讜讚 诇讗转讜讬讬 讛讗 讚专讘 讞讬谞谞讗 讻讜' 讜诇讗 讗诪专 诇讗转讜讬讬 讛讗 讚专' 讞讬讬讗 讗讬谉 讛"谞 讜诇讗讜 讚讜拽讗 讚专讘 讞讬谞谞讗 拽讗诪专 讜讛"讛 讚专讘 讞讬讬讗. 讗诇讗 讚诪转讞诇讛 拽讗诪专 讚讘专 讛诪住转讘专 讬讜转专 诇讗讻砖讜专讬 讜讘转专 讛讻讬 转谞讬 专' 讞讬讬讗 砖讗祝 讗诇讜 讻砖专讬诐 讜讛谉 讘讻诇诇 讚讜讻诇 讚讘专 砖诇 拽讬讬诪讗 讜讻谉 谞专讗讛 讚注转 讛专讬"祝 讜讛专讗"砖 砖诇讗 讞讬诇拽讜 讘讬谞讬讛谉 讜讻转讘讜 讻爪讜专转谉, 讘砖谞讬讛谉 讻砖专 讻诇讬砖谞讗 讚讙诪专讗 讚诪砖诪注 讚讬注讘讚 讗讘诇 诇讻转讞诇讛 诇讗. 讛谞专讗讛 讘注讬谞讬 讻转讘转讬:


讚讬谉 注讚讬诐 砖讗讬谉 讬讜讚注讬诐 诇讞转讜诐 诪爪讬讬专讬谉 诇讛诐 讘专讜拽 讜讻讬讜爪讗 讘讜 讗驻讬诇讜 诇讻转讞诇讛 讗讘诇 讘讗讘专 诇讻转讞诇讛 诇讗 讜讘讚讬注讘讚 讻砖专:

